
Hotărârea patriarhală şi sinodală a Patriarhiei Ecumenice de orânduire în 
ceata Sfinţilor a ieromonahului Arsenie Capadocianul 


T Dimitrios 
Din mula lui Dumnezeu, arhiepiscopul Constantinopolului, Noua Romă şi patriarh 
ecumenic 


Număr de Protocol 112 


Pentru cei ce au trăit în această viaţă în cuvioşie şi sfinţenie şi, prin fapte şi 
cuvinte, s-au dăruit pe sine slujirii din dragoste a aproapelui, pe unii ca aceştia 
Biserica cea Sfântă a lui Hristos întotdeauna ştie să-i cinstească şi să-i proslăvească 
cu cântări şi laude şi să le ceară mijlocirea lor cea bineplăcută către Preabunul 
Dumnezeu, pentru lăsarea păcatelor şi vindecarea bolnavilor. 


Unul dintre aceştia s-a arătat şi ieromonahul Arsenie, originar din Farasa 
Capadociei, cel numit Capadocianul, care, din tânără vârstă s-a înrolat în ceata 
monahilor din Sfânta Mănăstire a Cinstitului Înaintemergător din Cesareia (Zinzi- 
Dere) şi care a primit acolo harul preoţiei. Apoi, cu inimă smerită, ascultând de 
glasul Bisericii ce l-a chemat, şi-a jertfit viaţa sa de liniştire şi a venit la Farasa, 
unde, pentru o perioadă de mai bine de 50 de ani a sfințit, a învăţat şi a întărit în 
credința şi evlavia străbună pe poporul ortodox din acea provincie îndepărtată. 
Care popor, pe când avea el mai mult de 80 de ani, l-a urmat şi în plecarea din 
patria sa. A adormit în Domnul în Kerkira în anul mântuirii 1924, noiembrie 10. 


Prea Sfinţitul Mitropolit al Kasandrei, Sinesie, în epistola către Sfântul Sinod al 
Bisericii Greciei a consemnat şi a confirmat toate acestea, care s-au dovedit 
întocmai, cu credinţa şi convingerea, nu numai a credincioşilor provinciei Farasa, 
cl şi a întregii plinătăți a credincioşilor eparhiei sale, despre sfinţenia sfântului 
bărbat şi dorinţa obştească a tuturor pentru trecerea lui în ceata sfinților. 


Noi, neînsemnaţii, împreună cu Prea Sfințiți Mitropolţi, iubiţi fraţi în Duhul Sfânt 
şi împreună slujitori, analizând cele trimise de Biserica Greciei şi cele întocmite de 
Comisia noastră canonică şi cercetând cu scumpătate viaţa sfântă şi moartea 
cuvioasă a Cuviosului leromonah Arsenie Capadocianul, în întrunirea sinodală am 
hotărât, potrivit tradițiilor obşteşti ale Bisericii, să dăruim şi acestuia cinstea ce 
aparţine bărbaţilor sfinţi. 


De aceea, sub povăţuirea şi înrâurirea Sfântului Duh, hotărâm şi legiferăm în chip 
sinodal, ca de acum înainte şi întotdeauna, Cuviosul leromonah Arsenie 


Capadocianul să fie numărat cu cuvioşii şi Sfinţi Bisericii, cinstit şi proslăvit de 
credincioşi cu cântări şi laude în 10 noiembrie, ziua în care a adormit în Domnul. 


În urma acestora s-a alcătuit şi prezenta Hotărâre patriarhală şi sinodală înscrisă şi 
semnată în Sfinţitul Codice al Sfintei Biserici a lui Hristos de aici, şi trimisă 
întocmai şi neschimbată Prea Sfințitului Mitropolit Sinesie al Kasandrei spre a fi 
depusă în Arhiva Sfintei Sale Mitropolii. 


În anul mântuirii 1986, februarie 11, indictionul al 9-lea. 


+ Dimitrie I-ul, patriarh al Constantinopolului, 
hotărăşte 
ț Maxim al Sardelor 
ț Ieronim al Rodopolei 
+ Maxim al Stavropolei 
+ Hrisostom al Mirelor 
+ Gavriil al Koloniei 
+ Evanghel al Perghei 
Calinic al Listrei 
Constantin al Derkei 
Y Atanasie al Elenupolei 
+ Ioachim al Melitinei 
+ Vartolomeu al Filadelfiei 


Troparul, condacul şi megalinaria Sfântului Arsenie 


Tropar, glas III: Viaţă plăcută lui Dumnezeu petrecând şi vas cinstit Mân- 
gâietorului făcându-te, purtătorule de Dumnezu Arsenie, te-ai arătat şi primitor al 
darului facerii de minuni, tuturor dându-le grabnic ajutor, părinte cuvioase, pe 
Hristos Dumnezeu roagă-L, să ne dăruiască nouă mare milă. 


Condac, glas IV, podobie: „Cel ce Te-ai înălțat pe cruce". 

Pe floarea cea de curând răsădită a Kapadociei şi pe vasul cel de mult preţ al 
virtuţilor, pe sfințitul Arsenie să îl lăudăm; căci acesta ca un înger în trup petre- 
când, s-a făcut părtaş tuturor Sfinţilor, cu care se roagă totdeauna lui Hristos, să ne 
dăruiască iertare de greşeli. 


La Mărimuri : Mărimu-te pe tine, părtaşule al cuvioşilor prin petrecerea în nevoinţa 
cea sfântă; mărimu-te pe tine lauda monahilor şi a Kapadociei slavă, părinte Arse- 
nie. 


Inainte cuvântare 


Acţiunea acestei cărți se desfăşoară în principal în comuna Farasa din Capadocia, 
în Asia mică. Actualmente situată în Turcia, Asia mică făcea parte din Grecia încă 
de acum aproape 2000 de ani înainte de lisus Hristos, ca şi Crimeea, Georgia şi 
Armenia, aflate în împrejurimile Mării Negre. Colonizată de greci, ea fu, precum 
mărturisesc Epistolele Sfântului Apostol Pavel către Galateni şi Efeseni, patria 
primilor creştini, ca şi aceea a celor mai vestiți Sfinţi Părinţi ai Bisericii Ortodoxe: 
Vasile cel mare, Grigore Teologul, loan Gură de Aur, pe lângă mulţi alţii. Printre 
cei mai populari sfinţi greci numeroşi sunt cei legaţi de Asia mică şi dintre aceştia 
amintim pe Sfântul Gheorghe, Sfântul Nicolae şi Sfântul Haralambie. Asia mică 
furniză o mare parte a uriaşei bogății a Bizanțului, atât pe plan material cât şi 
spiritual, devenind vestită îndeosebi datorită marilor asceţi monahi care s-au născut 
ŞI nevoit aici. 


Aceste teritorii au fost treptat pierdute de Bizanţ, şi în cele din urmă s-a întâmplat - 
pentru păcatele creştinilor, Dumnezeu îngăduind cu judecăţile Sale neajunse şi 
înfricoşate - ceea ce părea de necrezut: însăşi împărăteasa Cetăţilor fu cucerită de 
turci în 1453 şi împăratul Constantin al XI-lea Paleologul căzu ca un erou şi martir 
în luptele crâncene duse la porţile şi pe zidurile cetăţii cu puhoaiele de cotropitori. 


Sub jugul aspru şi crud al turcilor, creştinii trebuiră să găsească în noua şi cumplita 
lor situaţie un mod de a trăi. Unu se convertiră la islamism, în vreme ce alții trăiră 
ca şi creştini tăinuiți. Alţii refuzară orice contact cu ocupanţii alegând să fie 
marginalizaţi şi să ducă o viaţă necăjită şi plină de lipsuri. Un număr mare dintre ei 
primiră martiriul pentru dragostea lui Hristos, după ce răbdară chinuri cumplite. 
Aceşti creştini, răspândiţi în diferite locuri ale Asiei mici, constituiră un mic leagăn 
al Ortodoxiei, în calitate de vajnici moştenitori ai Bizanțului şi ai Greciei. 


Una dintre aceste oaze ortodoxe fu şi obştea creştinilor din Farasa, care avu marea 
binecuvântare de a avea - în a 2-a jumătate a secolului al XIX- lea şi l-ul sfert al 
celui de al XX-lea - ca învăţător, părinte duhovnicesc şi doctor al sufletelor şi al 
trupurilor pe Sfântul Arsenie. Un indiciu al uimitoarei fermităţi cu care ei țineau la 
identitatea lor elenă este faptul că Sfântul Arsenie dădea adesea copiilor pe care îi 
boteza prenumele Atena, Elefteria sau Elefterios , spre a le aminti de Patria-Mamă 
înrobită. 


In cele din urmă ei trebuiră să se stabilească în Grecia, în virtutea tratatului de la 
Lausanne , din 1923. 


Hărţuiţi de turci (precum se vede în numeroase pasaje ale cărţii), jefuiți de bunurile 
lor, ei întreprinseră lunga călătorie la capătul căreia ajunseră într-o ţară mai puţin 
ospitalieră decât bogatele întinderi de pământ pe care trebuiseră să le părăsească. 
Resursele Greciei, stat încă în formare, erau cu totul insuficiente spre a primi un 
număr atât de mare de refugiați. Totuşi se făcură mari eforturi şi aceşti năpăstuiți 
găsiră, în ciuda potrivniciilor, puterea de a-şi reîncepe şi reface viaţa. 


În acest context se născu în 1840 viitorul Sfânt Arsenie. EI îşi petrecu întreaga sa 
viaţă în Farasa, pe care nu o părăsi decât pentru a merge în câteva rânduri în 
pelerinaj în Ţara Sfântă, iar apoi pentru a face îndurerata călătorie spre Grecia, 
unde trecu la cele veşnice la patruzeci de zile după ce sosiră aici, precum de altfel 
şi proorocise. 


Această carte povesteşte minunata sa viaţă şi se împarte in trei părți. 


= În prima parte, autorul, Cuviosul Paisie Eznepidis, povesteşte cum a ajuns să 
o scrie, în ce chip fu mai întâi atras de subiect - el fusese botezat de Sfântul 
Arsenie care îi prezisese viitoarea chemare monahală - precum şi felul în 
care adună şi examină cu multă grijă datele culese înainte de a le aşterne pe 
hârtie. Pentru aceasta fură necesare mai multe călătorii, deoarece, după cum 
Sfântul Arsenie le vestise cu mult înainte de a pleca din Capadocia, locuitorii 
Farasei fuseseră împrăştiaţi prin întreaga Grecie. În această primă parte sunt 
menţionate şi primele apariţii ale Sfântului după adormirea sa în Domnul. 

=> Partea a doua o constituie biografia propriu-zisă a sfântului, o înfăţişare pe 
cât a fost cu putinţă cronologică, a faptelor şi minunilor sale până la sfârşitul 
său în Kerkira, aducăndu-se la lumină atât personalitatea sa cât şi lucrarea 
harului dumnezeesc în el. 

= În a treia parte sunt relatate numeroase minuni ale Sfântului a căror natură 
diferă de cele arătate în partea a doua, care se referă îndeosebi la puterea de 
a tămădui şi de a imobiliza, pe care a primit-o de la Hristos. 


Calea vieţii autorului acestei cărți - Cuviosul Paisie Aghioritul - se aseamănă cu 
cele a numeroşi sfinți, precum şi cu cea a Sfântului Arsenie: părinți evlavioşi, 
chemare timpurie spre a se afierosi lui Dumnezeu, căreia i-a răspuns cu 
credincioşie, asceză aspră, apoi o perioadă constând în a dărui din roadele 
dobândite prin luptă ascetică şi altora, în sfârşit, minuni, întâlniri cu Sfinţii, cu 
Maica Domnului, cu Hristos însuşi. 


Prin această carte, Părintele Paisie ne ajută să ne apropiem de viaţa Sfântului 
Arsenie, dar, prin viaţa sa sfântă, el ne ajută şi mai mult să ne apropiem de 
sfinţenia Părintelui Arsenie. 


Stilul cărţii este întru totul deosebit. Un mod de exprimare cald şi firesc la care se 
adaugă un mare respect faţă de lucrurile lui Dumnezeu. Totodată este cu neputinţă 
să nu zâmbeşti lecturând unele dialoguri pline de un umor duhovnicesc de cea mai 
aleasă calitate. 


Lăsăm pe cititor să constate şi multe altele, din analiza cărora înţelegem că ne 
aflăm pe mâinile unui maestru în arta de a povesti şi ale unui povăţuitor 
duhovnicesc plin de experienţă, care ştie să ne stimuleze interesul într-un mod 
nespus de original. 


W.1. Lily 


15 august 1996 
Praznicul Adormirii Maicii Domnului 


Partea întâia 


Am mare obligaţie față de părintele Arsenie, atât pentru numele lui ce mi l-a dat 
împreună cu sfintele lui binecuvântări atunci când eram în colimvitră, cât şi mai 
târziu, când, mic fiind, sugeam din puţinele lui cărţi, pe care le-a salvat bătrânul 
Prodromos Corţinoglu (a lui Hagiţini). 


Dar cartea cea mai prețioasă a sa pentru mine a fost însuşi Prodromu, care a fost şi 
cartea vie a părintelui Arsenie, deoarece acesta a păstrat în memoria sa curată toată 
viaţa cea sfântă a părintelui. Bătrânelul acesta a avut marea binecuvântare - ca şi 
cântăreţ şi următorul al său în toate - să cunoască multe, deoarece, în afară de cele 
pe care le vedea, auzea şi multe, pe care le povestea Părintele în discuţiile lor, adică 
diferite întâmplări din viaţa lui. Aşadar mergeam la casa lui Prodromu, care locuia 
aproape de noi, numai ca să-mi povestească ceva despre părintele Arsenie, iar eu, 
în curiozitatea mea copilărească, îl întrebam mereu. Fireşte, eram mic atunci şi de 
aceea s-au întipărit cu mare uşurinţă cuvintele lui în inima mea fragedă de atunci, 
care încă nu se împietrise. 


Atunci când, mai târziu, a iconomisit Dumnezeu să mă aflu din nou, acum ca 
monah, la Koniţa, în Sfânta Mănăstire Stomiu, în anul 1958, interesul meu pentru 
părintele Arsenie s-a mărit. De aceea treceam iarăşi, ca să aflu mai multe, pe la 
bătrânul Prodromu care, deşi era de 90 de ani, era gata şi neobosit, evlaviosul 
bătrânel, ca mereu să-mi povestească. 


Aş fi cunoscut desigur mai multe şi cu mai multe amănunte, dar atunci nu mi-a 
trecut prin minte să adun date pentru viaţa lui. De unde să ştiu că părintele Arsenie 
şi după adormirea lui va face semnele (minuni şi apariţii) pe care le-au făcut şi 
Sfinţii! 


Atunci părintele, în 1958, era încă în cimitirul Kerkirei fiindu-i scris numele pe 
placa mormântului său. Mulţi dintre sătenii noştri aveau impresia că moaştele 
părintelui Arsenie (Hagi efendi) ar fi întregi, ca şi cele ale multor Sfinți şi, din 
evlavie, n-au îndrăznit să-l dezgroape. Dar nici nu era cu putinţă ca să se adune toţi 
împreună ca să se gândească la chestiunea dezgropării lui, deoarece comuna 
noastră, Farasa, s-a împărţit în mai multe părţi ale Greciei, după proorocia lui. 


Părintele spunea încă mai înainte de refugiu: „Când vom merge în Grecia, comuna 
noastră se va împărți în multe părți ale ei; se va face garman-şorman (talmeş- 
balmeş)““; precum de asemenea spunea şi despre sine: „Eu voi trăi numai 40 de zile 
în Grecia şi voi muri într-o insulă“. 


Intr-adevăr, aşa s-au şi petrecut toate. Iar satul nostru în aşa fel s-a împărțit, încât 
multe rude nici chiar nu se cunosc, nici nu ştiu unul de altul dacă mai trăieşte sau a 
murit. 


Având deci toate acestea în vedere, am hotărât să merg singur în Kerkira să fac 
dezgroparea şi mutarea lui. Nu ştiu însă ce era mai mare: evlavia sau obrăznicia 
mea. În tot timpul călătoriei mă luptau şi gândurile: în cazul că voi găsi moaştele 
lui întregi, ce să fac? Deoarece atunci era cu neputinţă să mă lase kerkireii să-l iau. 
De faptul că-l voi găsi eram sigur, deoarece în 1945 fraţii mei au găsit mormântul 
lui şi mi-au trimis pământ de la el, pe care aruncându-l pe trupul unui consătean 
de-al nostru pe care l-au aflat neputrezit, s-a făcut ţărână. (Prodromu mi-a spus să 
fac aceasta, precum şi motivul pentru care nu putrezise trupul consăteanului 
nostru.) 


Aşadar în octombrie 1958 ajung în Kerkira, unde ploua mereu. Preotul cimitirului 
mi-a spus sau să vin altă dată, sau să aştept până ce se vor opri ploile. Dar eu i-am 
spus: „Voi veni mâine la cimitir şi părintele va ajuta“. 


A doua zi dimineaţa am pornit pe un potop de ploaie, dar de cum am ajuns la 
cimitir, acea ploaie puternică a încetat deodată şi a ieşit şi soarele. Dezgroparea lui 
s-a făcut pe o vreme bună. Preotul a făcut şi un Trisaghion şi, plecând cu moaştele, 
acea ploaie puternică a început din nou. Atunci preotul mi-a spus: „Părintele a 
făcut minune!“ 


Am ajuns la hotel. Am pus moaştele pe perină şi am deschis capacul ca să le 
privesc, rugându-mă în genunchi. Când s-a înnoptat, am aprins lumina ca să văd şi 
am continuat să mă rog. Între 9 şi 10 seara, în timp ce mă rugam în genunchi, am 
auzit o voce sălbatecă că îmi spune pe un ton ameninţător: „Ce moaşte sunt 
acestea?“ - şi am mai simţit că o putere se năpusteşte asupra mea, fără să văd cine 
este, ci numai două mâini negre şi sălbatice mă strângeau cu putere ca să mă 
sugrume. În clipa aceea, când mă primejduiam - nu ştiu cum mi-a venit - am strigat 
cu putere: „Sfinte Arsenie, ajută-mă!“ Imediat am simțit o altă putere, ca a unui 
sportiv, cum apucă acele două înfricoşătoare mâini şi le aruncă într-o parte, 
eliberându-mă. Inima-mi însă îmi bătea dulce şi mi-am continuat rugăciunea cu 
mai multă evlavie faţă de Părintele Arsenie, iar a doua zi am plecat spre Koniţa cu 
moaştele lui. Faptul acesta l-am spus atunci numai la două persoane duhovniceşti, 
deoarece m-am temut ca nu cumva să afle mai mulţi şi femeile, din evlavie fără 
discernământ, să înceapă apoi să împletească şi basme. Nu mai aveam nici o 
îndoială asupra faptului că părintele Arsenie era sfânt. 


Dacă va trebui sau nu va trebui să facă iarăşi minuni şi după moartea sa, asta nu m- 
a preocupat niciodată deoarece acestea sunt judecăţile lui Dumnezeu şi nu ale 
mele. Dumnezeu nu are nevoie de ajutorul nostru pentru împlinirea faptelor Lui 
minunate, deoarece este Dumnezeu. Vedem încă şi în Evanghelie că Cea plină de 
har, Născătoarea de Dumnezeu, nu a pregătit deloc lumea (despre cele minunate 
ale lui Dumnezeu - n. t.), ci a făcut răbdare până atunci când a binevoit însuşi 
Hristos să le vorbească mai bine prin minunile Sale. 


Dacă părintele făcuse un semn - două la dezgroparea lui, ele au fost numai pentru 
mine, ca să mă întărească şi să-mi alunge marea mea trândăvie. 


Ceea ce trebuia să fac eu era să scriu toate ce le ştiam despre părintele Arsenie. În 
afară de cele ce le-am auzit de la bătrânul Prodromu, fireşte, şi de la părinți mei, 
trebuia să adun date şi de la ceilalţi farasioţi, care erau stabiliți în Koniţa şi în alte 
părți ale Greciei, deoarece mai târziu să fi şi vrut cineva să adune date nu ar mai fi 
fost cu putinţă, căci bătrâni plecă unul după altul la patria noastră cea veşnică. 


De pildă în 1958, când am dus moaştele părintelui Arsenie în Koniţa, am găsit în 
viață numai pe cei doi Prodromi (Corţinoglu şi Eznepidis) din vechii farasioţi, 
precum şi patru bătrânele evlavioase, care şi acestea s-au învrednicit să ia 
binecuvântare de la moaştele lui. 


În 1970 am mutat moaştele Sfântului Arsenie de la Koniţa la nou zidita Sihăstrie a 
Sfântului loan Teologul, care se află la Suroti, lângă Salonic. Deoarece Biserica 
cimitirului nu era încă zidită, ca să se aşeze moaştele în gropniță, au fost puse sub 
Sfânta Masă a Bisericii mari. Cheile de la cufăr le avea stareţa Filoteia, într-un plic 
închis, cu porunca ca nimeni să nu-l deschidă, ci să mi le dea numai mie, dacă le- 
aş fi cerut. Moaştele au rămas netulburate în cufăr fără să le deranţeze nimeni. 
Stareţa şi eclesiarha credeau că sunt veşminte. 


În 1970 s-au petrecut câteva fapte deosebite. Părintele Arsenie s-a arătat unei 
surori, apoi unei alteia - precum voi spune în amănunt - şi când a aflat duhovnicul, 
după ce a liniştit spiritele ca să nu se smintească celelalte, a luat legătura cu mine. 
I-am răspuns să le lăsăm toate la voia lui Dumnezeu, fără să se mai facă referire la 
ele. Deci citez exact ce s-a petrecut, precum mi-au Scris ŞI înseși, şi precum mi-au 
mărturisit surorile şi mai târziu, când ne-am întâlnit. 


Mai întâi s-a arătat sorei Vasiliki Stalimeni, în felul următor, precum mi-a povestit: 
„Era a treia zi de Crăciun, într-o duminică, pe 27 decembrie 1970, şi precum eram 
adâncită în Liturghie, în timpul heruvicului, văd alături de preotul ce se ruga în 


fața Sfintei Mese un alt preot în veşminte albe că se roagă şi face metanii în 
dreapta Sfintei Mese. La început m-am mirat, gândind: ce se petrece şi când a 
venit al doilea preot?! Privesc din nou şi-l văd în acelaşi loc făcând metanii 
continue, dar nemaiputând rezista să văd dumnezeiasca vedenie, m-am aşezat în 
strană ca să nu cad“. 


(Acolo, exact în dreapta Sfintei Mese, dedesupt era cufărul cu moaştele părintelui 
Arsenie). 


Aceleiaşi surori Vasiliki, 1 s-a întâmplat şi altceva, şi scriu şi despre aceasta, aşa 
cum ea însăşi mi-a spus: 

„A doua oară, în 17 mai 1971, eram la priveghere cu alte două surori şi când am 
început să cântăm acatistul Maicii Domnului, la ultimele două icoane se auzea o 
psalmodie cu o voce bărbătească în altar. La început am încetat să mai cânt, ca să 
mă încredințez mai bine de cele ce se auzeau, şi surorile, crezând că am pierdut 
rândul stihurilor, îmi arătară unde am ajuns. Eu n-am spus nimic, am dat numai 
din cap că am înţeles, şi am continuat până la sfârşit”. 


Celeilalte surori, de care am amintit, eclesiarhei (Maria Panteloglu), precum ea 
însăşi a spus, 1 s-au întâmplat următoarele, nu în vedenie, aşa cum i s-a întâmplat 
lui Vasiliki, ci în somn. Vedea cum ieşea mult fum din mănăstire, fără să se înalțe 
flăcări de foc, şi în timp ce toţi erau neliniştiți, aude spunându-i-se: „Nu vă 
neliniştiți, căci având pe Arsenie acolo, nu va lăsa să ardă mănăstirea”. 


(Este adevărat că în acele zile ucigaşul de oameni, din pizmă a îngrămădit afară de 
mănăstire lemne şi surcele - clevetiri, ca să facă rău). 


In continuare i s-au spus şi următoarele: „De ce aveţi osemintele Părintelui Arsenie 
în atâta negrijă?” Maria, cu toate că nu ştia nimic, a răspuns: „Cum nu avem grijă 
de ele, de vreme ce le avem în altar şi aprindem şi candelă?” 


(Intr-adevăr, atunci cufărul în care erau moaştele era foarte simplu). 


Aceleiaşi Marii i s-a arătat şi mai târziu, într-o noapte, după ce a aflat despre 
Sfintele Moaşte. Nemaifiind altcineva în Biserică, în vreme ce aprindea candelele, 
vede în uşa mare a Bisericii un preot, care apoi a dispărut dinaintea ochilor ei. lar 
altă dată, când suferea mult din pricina durerilor mari de rinichi, a chemat numele 
părintelui Arsenie şi s-a făcut bine. 


Deci, după ce le-am aflat pe toate acestea, am hotărât să adun, cât mai repede, cât 
mai multe date despre părintele Arsenic şi să-i scriu viaţa. 


Din 1964 îl însărcinasem pe fratele meu, Luca, din Koniţa, să-mi adune şi el date, 
ori prin contactul lui personal cu ceilalți consăteni ai noştri, ce sunt împrăștiați în 
alte părți, ori prin corespondenţă, ca să se afle scrise. 


Printre alți consăteni, cele mai multe date le-a trimis preotul Teodor Teodoridis pe 
care el însuşi le-a adunat în Moshatu Atenei de la alții - deoarece pe când se aflase 
în Farasa el era prea mic- şi le-a trimis lui Luca. Însă acest binecuvântat om pe 
lângă faptul că a tăcut despre cele mai multe minuni, pe care părintele Arsenie le-a 
făcut în patria noastră fiind în viaţă, afirmă numai că citea bolnavilor şi se făceau 
bine. Dar şi multe date nu erau conforme cu realitatea. A adăugat chiar şi o 
însemnare hulitoare a doi farasioţi. Când Luca a citit bătrânului nostru tată cele 
scrise de părintele Teodor, bătrânul a clătinat din cap când a auzit câteva lucruri 
ciudate. 


În mod firesc s-a mâhnit atunci, deoarece îl cunoştea foarte bine pe părintele 
Arsenie, căci, vreme de 24 de ani neîntrerupt, fiind primar în Farasa, avuse legătură 
directă cu el, precum de obicei se întâmplă la sate, „părintele şi primarul", dar şi 
pentru faptul că trăiau atunci sub turci. Luca, deoarece l-a văzut pe bătrân 
nemulțumit, a socotit de folos să scoată numai unele date din cele primite, şi mi le- 
a trimis. 


Pe părintele Teodor l-am întâlnit şi eu personal în Aigaleo, precum şi pe câţiva 
compatrioți ai mei în 1962, la Moshatu. Adevărul este că i-am văzut pe cei mai 
mulţi membri ai asociaţiei lor arătând o mare nepăsare faţă de părintele Arsenie şi 
n-am putut să-mi explic aceasta atunci. Dc aceea am cerut în mod concret date de 
la primul colaborator al Asociaţiei, să-mi spună tot ce ştie despre părintele Arsenie, 
şi acela mi-a răspuns: „Părinte Paisie, n-ar trebui să spunem nimic despre părintele 
Arsenie, ca să scoatem în evidență pe Paisie al II-lea, compatriotul nostru, care a 
fost şi mitropolit al Cezareei, ca astfel Asociaţia noastră să aibă mai mult pre- 
stigiu'. Când am auzit aceasta m-am minunat de modul atât de lumesc de gândire 
al acestor oameni. 


În 1971 am mers la Koniţa şi am aflat la Luca toate cele scrise de părintele Teodor. 
Luându-le, am trecut prin Atena şi l-am întâlnit la Aigaleo. I-am mulțumit pentru 
datele sale, dar i-am spus şi nemulțumirile mele, pentru că a trecut sub tăcere 
minunile părintelui. Acela a evitat să-mi răspundă şi, ca o concluzie, mi-a dat 
bibliografia mitropolitului Paisie al II-lea. Numai atunci am înţeles că Asociaţia 


farasioţilor de la Moshato avea alte interese. I-am spus atunci acestea părintelui 
Teodor şi, mustrându-l conştiinţa, mi-a făgăduit că de data aceasta va aduna 
minunile pe care le-a făcut părintele Arsenie în patria noastră şi mi le va trimite. 
(Dar încă nu mi-a trimis nimic. Se vede că întâmpină greutăţi de la ceilalți). El 
însuşi a povestit o minune, pe care a văzut-o cu ochii lui, cu o femeie îndrăcită, pe 
care a găzduit-o în casa lui, şi care a fost tămăduită de Hagi efendi (părintele 
Arsenie). 


Încă şi conducătorul Asociaţiei, Avraam Psaropulos, când a fost şi acela mustrat de 
conştiinţă, mi-a mărturisit o minune a părintelui Arsenie, la care a fost martor 
ocular şi el, cu o femeie creştină oarbă, căreia, la sfârşitul Sfmtei Liturghii, după 
plecarea credincioşilor şi în prezenţa cântăreţului Prodromu, a epitropilor şi a 
copiilor ce au ajutat, părintele Arsenie i-a citit. În timp ce îi citea Evanghelia 
înaintea Sfintelor Uşi, pentru o clipă a apărut o lumină multicoloră, ca un curcbeu, 
care a acoperit pe părintele Arsenie şi pe cea oarbă, ce era în genunchi. În clipa 
aceea a început să vadă. 


Din tot duhul Asociaţiei am înţeles că intenţionat au tăcut cele ale părintelui Arse- 
nie, ca să nu îl micşoreze pe mitropolitul Paisie al II-lea care a avut o lucrare 
socială şi a acţionat numai cu mintea sa puternică. Părintele Arsenie însă avea 
harul lui Dumnezeu prin lucrare dumnezeiască şi lucrează şi acum, iar oamenii nu 
pot împiedica glasul lui Dumnezeu. 


Am plecat apoi mâhnit de la Moshato şi am făcut o comparaţie între oamenii 
Asociaţiei şi ceilalți farasioți pe care i-am întâlnit în Salonic, în 1947 şi care au 
coborât de prin satele Dramei în timpul problemelor cu bulgarii. Se putea distinge 
la aceştia (din Drama) întreg acel parfum răsăritean al evlaviei păstrat înlăuntrul 
marii lor simplități. Dintre aceştia loan Kirkalas, Meletie Kelekidis şi alții au oferit 
date preţioase în legătură cu viaţa părintelui Arsenie, pe care le-a adunat Lazăr 
Kelekidis şi mi le-a trimis în 1971. 


În acelaşi an am trecut din nou pe acolo cu scopul să adun mai multe mărturii 
despre părintele Arsenie. Din păcate aproape toți bătrânii muriseră, iar cei tineri 
care veniseră din părțile noastre erau acum bătrâni. Dintre aceştia m-am înştiințat 
că unul este rudă cu Părintele Arsenie: îl cheamă Prodromu Arţidi sau Aniţaliho şi 
locuieşte în Drama. Am mers în Drama dar n-am aflat nici măcar pe copiii lor; 
aceştia mai erau în viaţă, dar erau împrăștiați. 


În satul Horisti din Drama am întâlnit pentru prima dată, în 1971, doi bătrânei 
evlavioşi şi minunați, pe Vasile Karopulos şi Moise Koglanidi (a lui Paglu sau 


Chuti), care a fost şi rudă cu părintele Arsenie şi, mai ales, a fost unul din 
însoțitorii lui în călătoria făcută pe Jos, când ne-am refugiat în Grecia. De la aceştia 
doi am aflat şi despre ceilalți doi însoțitori ai Părintelui. Unul adormise deja 
(Sarandis Țopuridis), iar celălalt (Solomon Koskeridis) se afla la Paleohori din 
Pingheo, şi cu el am intrat în legătură prin corespondenţă în 1971. 


În 1972, când am mers din nou în satele Dramei, l-am întâlnit, şi de la el am aflat 
despre Anesti Karausoglu, care locuieşte în Petrusa, şi care mi-a dat multe date 
valoroase. De asemenea am cunoscut în 1971, în Salonic, doi farasioţi serioşi, cu 
evlavie şi frică de Dumnezeu, care mi-au dat destule infomiaţii: Constantin Koula 
şi Simeon Karausoglu. 


De la Plaţi, de lângă Salonic, am mers la Koniţa cu scopul să iau cărțile părintelui 
Arsenie, pe care le avea în păstrare Dimitrie, fiul lui Prodromu. Acolo am discutat 
şi cu ucenici ai Părintelui Arsenie, precum şi cu evlaviosul său citeţ, Kiriac 
Seferidis. Din păcate, din cărțile Părintelui s-a pierdut un fascicol cu prorociile lui, 
care mă interesa mai mult, deoarece spunea despre multe. În afară de 
dezrădăcinarea satului nostru scria, în general, despre războaie şi nenorociri. Îmi 
aduc aminte că, de pildă, în 1937, când ne citea bătrânul Prodromu, spunea: „în 
1941 mieii de Paşti vor fi negri.” Atunci noi toţi care am auzit, am crezut că oile 
vor făta miei negri în anul acela. Când a început războiul în 1940 şi în 1941, când 
am făcut acel Paşti negru, atunci am înţeles proorocia lui. Fascicolul acesta l-a avut 
cineva ca să-l citească, dar apoi, din naivitate, a început să rupă bucățele din el şi le 
dădea ca talisman bolnavilor din Farasa, care-i cereau cu evlavie puţin din hârtiile 
lui Hagi efendi, ca să aibă binecuvântarea lui. 


De asemenea m-am mâhnit că s-a pierdut arhiva tatălui meu. Cu siguranţă că aş fi 
găsit şi în ea date referitoare la părintele Arsenie, dar aceasta nu mi-a păgubit 
lucrarea mea, deoarece eram aprovizionat deja cu date din destul. Date pentru care 
îmi spunea gândul că, pe cât vor fi mai multe, se va arăta mai multă lumină, lumină 
care este adevărul. Am fost ajutat de toți ca să fac într-un fel alegerea celor mai 
bune date şi să rămână grâul cel curat în săculeţul datelor biografice, sac care altfel 
ar fi rămas şi el închis în cufăr asemenea cu celălalt săculeţ, cu Sfintele Moaşte ale 
părintelui. Prin cernere au sărit afară câteva „boabe de măzăriche“, adică cele spuse 
despre părintele Arsenie de către cei ce nu l-au putut înţelege pe Sfântul Părinte, 
sau care au creat confuzie în jurul persoanei lui păcătuind astfel, deşi poate nu cu 
intenţie rea. 


Mărturiile pe care le-am adunat, le-am auzit mai ales de la cei simpli, de la oameni 
evlavioşi. Fireşte, scopul meu nu era să fac o lucrare ştiinţifică, ci numai să adun 


ceva din bogăția sa duhovnicească, ca să se hrănească vreun suflet. Dacă a plouat 
sau a nins în ziua în care s-a născut, sau dacă turcul cutare era din Ghiah-Ghiali, 
sau Nigdi, aceasta nu m-a interesat. Precum voi spune şi mai Jos, am scris viaţa 
Părintelui Arsenie şi mai înainte, în 1971, cu mai puţine mărturii am dat-o Sfintei 
Mănăstiri Stavronikita, egumenului Vasile şi părintelui Grigore ca să mi-o 
corecteze. Ei mi-au spus să rămână aşa cum este, numai să adaug câteva explicaţii 
şi cum l-am cunoscut pe părintele Arsenie. 


După ce am completat viaţa părintelui Arsenie cu toate mărturiile şi minunile ce le 
aveam, scriu acum şi prima parte a cărţii, la care mi-au corectat numai nesfârşitele 
mele greşeli ortografice, ca să nu se scârbească cititorii. Deoarece comportamentul 
Părintelui Arsenie a fost rău interpretat de unii oameni, care nu aveau o lucrare 
duhovnicească profundă, voi explica unele din sfintele lui ciudăţenii. 


Am auzit de la un oarecare farasiot destul de tânăr spunând: „Acest Hagi efendi 
(părintele Arsenie) a făcut multe minuni în Varasia (Farasa) pe care le-am văzut cu 
ochii mei. Toţi spuneau că rugăciunea lui găurea şi piatra; şi creştinii şi turcii îl 
aveau de sfânt, deoarece le citea şi-i făcea bine pe bolnavii lor. Acest ţanim (suflet 
al meu), s-ar putea să fi fost vreun vrăjitor, deoarece dădea şi mushades (tali- 
smane)“. 


Părintele Arsenie, aşa cum voi arăta în viaţa lui, pe lângă alte harisme pe care s-a 
învrednicit să le ia de la Dumnezeu, a luat şi harisma să dezlege sterpiciunea 
femeilor. Dacă în toate celelalte cazuri de boală primea pe femei şi citindu-le se 
făceau bine, în problema sterpiciunii trimetea binecuvântarea scrisă într-o hârtie 
împăturită, pe care ele o purtau cu evlavie ca talisman, şi astfel le odihnea gândul 
femeilor. Făcea asta ca să nu-l interpreteze rău oamenii, care nu puteau gândi 
curat. Talismanul acesta îl trimetea printr-o oarecare persoană, rudă sau cunoscut al 
familiei. Alte femei sterpe îşi trimiteau broboadele lor ca să le binecuvânteze 
părintele Arsenie, pe care le purtau apoi cu evlavie şi după un an năşteau. De 
asemenea unele cereau de la părintele Arsenie să le binecuvânteze o sfoară cu care 
să li se dezlege sterpiciunea, sau să primească uşurare cu bine în naşterea lor. 
părintele le trimitea ţerastupi, adică fitil sau sfoară cernită, ce le foloseau pentru 
aprinderea candelelor lor. 


Pe toate acestea, de care am spus, nefericitul de mai sus le considera vrăjitorii şi-l 
interpreta rău pe sfântul părinte. 


O femeie din Farasa, dintre femeile tinere din Moshatu, mi-a spus: „Este adevărat 
că părintele Arscnie a făcut multe minuni în Farasa, pe care le-am văzut când eram 


mică şi despre multe am auzit de la părinții mei. Dar să nu-mi spuneţi că a fost şi 
Sfânt, deoarece în Kerkira, la spital, nu lăsa să-i omoare păduchi“. 


Aceasta s-a întâmplat într-adevăr, dar când cititorul va ajunge la acest punct al 
biografiei sale, va vedea cât este de nedreptăţit Sfântul părinte în cazul acesta. 


Am auzit de la farasioţii tineri spunând: „Hagi efendi a fost sfânt; să avem bine- 
cuvântarea lui. În comuna noastră nu era medic, el citea bolnavilor şi se făceau 
bine. Am văzut acestea când eram mici şi ne aduceam aminte bine de ele. Dar 
binecuvântatul era şi foarte capricios, deoarece nu asculta nici de naş, ci dădea el 
orice nume voia; sau dădea nume călugăresc sau evreiesc. Nu lăsa pe naş să dea 
numele sfântului mare care se sărbătorea". 


Este adevărat acest lucru, dar faptul acesta ascundea în el multe adevăruri mari. 
Părintele dădea singur numele care nu se prăznuiau, cu scopul să taie multele 
petreceri şi surprize ce se făceau la „onomastice". De aceea prefera nume care nu 
se sărbătoreau, precum Avraam, Isaac, Iosif, Averchie, Iordan, etc; şi în felul 
acesta s-au tăiat chefurile la onomastici, care aveau ca urmări beţii cu surprize 
serioase, deoarece toţi aveau arme la ei. În felul acesta farasioţii au fost nevoiţi ca 
fiecare să meargă la casa sa după Sfânta Liturghie, în sărbători, pentru că nu aveau 
onomastici unde să meargă. După ce se odihneau puţin, cei mai în vârstă se adunau 
la casa părintelui Arsenie, alături de chilia lui, care le povestea viaţa sfântului zilei, 
parabola Evangheliei, sau povestiri din Vechiul Testament despre Avraam, Isaac, 
Iacob, Iosif, pe care le povestea ca istorii şi care în felul acesta se întipăreau mai 
bine. 


Când vedea pe unu bătrâni neliniştindu-se, ori de câte ori povestirea era lungă - 
căci voiau să fumeze - el însuşi se ridica şi le aducea tabac odihnindu-i. Și în felul 
acesta aveau dispoziție să stea şi să asculte cu atenţie, ca şi ei să le povestească 
după aceea, fiecare la casa sa, sau vecinilor lui, în locul basmelor în serile când se 
adunau. Bunul părinte a izbutit în felul acesta să se folosească creştinii de sărbători, 
iar nu să se vatăme îmbătându-se şi altele asemenea făcând. 


Locuitorii Farasei aveau toate bunătăţile lui Dumnezeu. Iarna erau toţi la casele lor 
şi aveau multe sărbători. Însă şi mici şi mari purtau arme, deoarece trebuia să fie 
gata la fluierătură (semnal) să alerge şi să-şi apere comuna de ţeti (turci răzvrătiți). 
Poliţie nu era în zona aceea, deoarece nu le convenea turcilor să aibă, ca să umble 
țeti liberi. Aceştia erau puşi de turci ca să distrugă acele şase sate creştine ale 
Farasei, care a format o mică bucată de pământ grecesc în Turcia. Însă mult 
înțeleptul părinte Arsenie a aflat şi pentru acest rău terapia lui. În Farasa s-au oprit 


onomasticile şi petrecerile cu surprizele lor şi încet - încet stăpânea liniştea, 
dragostea şi unirea între ei. Incă şi zburdălnicia tinerilor s-a folosit canalizându-se 
spre lupta împotriva turcilor. 


Sfântul Arsenie spunea de multe ori copiilor zburdalnici: „Zburdălnicia voastră să 
se îndrepte împotriva ţetilor, ca să nu calce în comuna noastră“. Într- adevăr aşa s-a 
şi petrecut cu tinerii. „Când veneau ţetii“, îmi povestea tatăl meu, „alergau şi mulţi 
copii zburdalnici, ca să se lupte şi ei, ca şi cum ar merge să se bată cu zăpadă, 
neputând să-i oprească”. 


Gândiţi-vă deci, ce rău ar fi făcut turcii (ţeti) dacă ar fi venit în Farasa şi farasioţii 
ar fi umblat beţi pe la onomastici luptându-se între ei. Căci acestea erau prilejuri 
bune pentru turci ca să termine cu ei şi pe Farasa s-o necinstească. Pentru că turcii 
singuri niciodată n-ar fi putut mânca pe greci, dacă grecii nu s-ar fi mâncat între ei. 
Prin urmare, bine a făcut Părintele că el însuşi a dat nume ce nu se sărbătoreau, şi 
că nu asculta nici de naş. Dar, din păcate, nefericiții socoteau drept capriciu 
personal această înţelepciune a părintelui. În afară de numele bătrâneşti ce le 
dădea, care aveau acea adâncime duhovnicească pc care am văzut-o, ceva asemă- 
nător făcea şi la numele femeieşti. Printre alte nume dădea şi nume ca: lerusalima, 
Ghetsimani, etc, precum şi Atena. Părintele făcea aceasta ca grecii care trăiau în 
depărtănile Kapadociei să nu uite capitala maicii lor, Grecia. 


De acest fel erau capriciile părintelui Arsenie, precum şi altele de acest fel, care 
erau prefăcute, cu scopul de a-şi acoperi virtuțile sale; pentru că încercase să 
prezinte oamenilor contrariul fiecărei virtuţi ca să evite admiraţia lor. 


Vă spun cu sinceritate că m-au mişcat aceste sfinte capricii ale lui, care se vor 
vedea în viaţa sa, mai mult decât multele sale minuni sfinte pe care le-a făcut cu 
puterea lui Dumnezeu, deoarece prin ele, adică s-o facă pe supărăciosul, sau pe 
lacomul, etc, îşi păstra curat sufletul său de ochii oamenilor şi de laudele deşarte 
ale lor. Prefera să 1 se spună capricios, supărăcios, nebun, dar nu sfânt. 


Precum arată lucrurile, părintele era şi el unul dintre părinții profund nevoitori 
(asemeni vechilor capa- docieni) cu virtuţi mari. Însă Arsenie Capadocianul a 
izbutit să-şi acopere virtuțile sale cu diferite „mantale” exterioare şi oamenii 
exteriori nu l-au putut „vedea”, ci l-au interpretat în mod greşit, după „mantalele” 
sale exterioare, capriciile şi prefăcătoriile pe care le vedeau la el. 


Părintele mai purta şi alte „mantale” asemănătoare, pe care le purta pe dinafară, dar 
mâinile mele duhovniceşti sunt paralizate din pricina multelor mele păcate şi, 


pentru moment, nu le pot da deoparte; rugaţi-vă pentru mine! Să mă ierte părintele 
pentru asta şi pentru că i-am întinat numele său, pe care mi l-a dat. Acesta este 
adevărul. Dar şi faptul că nu l-am imitat în nimic. Și deşi m-am purtat faţă de el ca 
un copil obraznic, însă părintele Arsenie cel fără de răutate, ca un următor al lui 
Hristos ce era, s-a „răzbunat” prin dragostea sa. Se vede că îşi adunase vreme de 
mulți ani toată dragostea sa, ca să mi-o dea toată odată şi să mă scuture ca să-mi 
revin, eu, cel mult trândav şi nesimţit. 


Era în ziua Sfântului Teodor, 21 februarie 1971, de sâmbăta morţilor. Pentru prima 
oară scrisesem viaţa sa, după datele pe care le aveam atunci, şi o reciteam ca nu 
cumva să se fi făcut vreo greşeală în traducerea din farasiotă, aşa cum le auzisem 
de la bătrâni. Mai erau două ore până ce soarele avea să apună. 


În vreme ce citeam m-a cercetat părintele Arsenie şi, precum profesorul mângâie 
pe elevul care a scris bine lecţia, la fel a procedat şi el. În acelaşi timp mi-a lăsat în 
inimă o dulceaţă negrăită şi o bucurie cerească, atât de mari încât erau cu neputinţă 
de suportat. Am ieşit afară din curtea chiliei mele să îl strig ca un nebun, deoarece 
credeam că îl voi afla. (Din fericire, în acel timp n-a venit nici un vizitator, căci şi 
acela s-ar fi speriat şi nici eu nu 1-aş fi putut spune pricina acelei nebunii dumne- 
zeieşti, ca să-l liniştesc). Uneori strigam tare: „Părintele meu, Părintele meu!” 
Alteori mai încet: „Dumnezeul meu, Dumnezeul meu, ţine-mi strâns inima mea, 
până ce voi vedea ce se va petrece astă seară!” Deoarece inima mea de lut ar fi fost 
cu neputinţă să sufere acea mare dulceaţă paradisiacă, dacă nu m-ar fi sprijinit 
Dumnezeu. 


Când s-a înnoptat şi nădejdile mi s-au spulberat - căci socoteam că-l voi regăsi - 
am privit către cer. Ceea ce m-a făcut să mă adun în chilie, a fost amintirea zilei 
înălțării Domnului. În timp ce vreme de patruzeci de zile Domnul o cerceta pe 
Maica Sa şi pe ucenicii Săi, pentru o clipă, în ziua înălțăriui ei îl văd că dispare în 
ceruri înaintea ochilor lor. Şi după ce am intrat în chilie, am simţit dulceaţa aceea 
toată noaptea. Dar aceasta m-a pus pe gânduri. Nu cumva Bunul Dumnezeu a 
trimis pe părintele Arsenie ca prin această dulceaţă paradisiacă să-mi răsplătească 
în această viaţă, pentru cele cinci - şase metanii pe care le-am făcut ca monah, - 
câtă vreme - păcatele mele sunt multe şi mari? Nu ştiu. De aceea, vă rog, să vă 
rugaţi ca, pentru dragostea lui Hristos să mă miluiască Dumnezeu. 


Mi s-a arătat şi pentru a doua oară bunul părinte, cu diferenţă că era noaptea, la 
priveghere. Era pe 29 martie 1971, la pomenirea cuvioşilor mucenici Varahisie şi 
Iona, în ajunul Duminicii Floriilor. În timp ce ziceam rugăciunea aşezat, la miezul 
nopţii - n-am simţit dacă m-a luat somnul sau eram treaz - am văzut un câmp 


nesfârşit de grâu gata de seceriş şi mulţi lucrători ce secerau cu bună voie, fără să-i 
supravegheze nimeni. Alături era un mormânt mare care se întindea de la un capăt 
până la celălalt al câmpului aceluia. De asemenea, în cealaltă parte a câmpului, era 
o clădire, unde stăteau nişte telefonişti şi un ofițer era cu ei şi-i supraveghea. 


Ofiţerul ieşea din când în când afară şi făcea observaţii celor ce nu secerau, zicân- 
du-le: 
- De ce nu seceraţi, când ştiţi că vă va plăti Hristos? 


În acel ogor mare am avut şi eu o bucăţică mică de secerat, precum şi în clădirea 
Transmisiunilor aveam un mic birou unde îmi desfăşuram munca mea de răspun- 
dere. De aceea seceram puţin şi apoi alergam la birou să transmit semnalele ce se 
adunaseră. Când am mers la birou am aflat pe ofiţerul acela şezând şi transmițând 
el semnalele mele. Lucrul acesta m-a pus în încurcătură, pentru că nu îndrăzneam 
Nici să-i spun să se ridice şi să continui eu, nici nu găseam lucru cuviincios să plec 
şi să-l las pe el să se obosească pentru treburile mele. De aceea am hotărât să stau 
în picioare cu respect până ce va termina, după care să plec iarăşi să secer. Lucrul 
acesta s-a repetat de mai multe ori. 


Odată iarăşi, pe când alergam la birou, am văzut pe acel ofiţer stând afară şi făcând 
observaţii celor ce nu secerau, spunându-le aceleaşi cuvinte: 
- De ce nu seceraţi, când ştiţi că vă va plăti Hristos? 


Deoarece m-am temut să nu mă certe şi pe mine, i-am spus cu frică: 
- lertaţi-mă, am numai o jumătate de plămân şi nu pot lucra mai mult. 


EI mi-a răspuns: 
- Ştiu că ai jumătate de plămân, dar ceea ce mă face să te iubesc mai mult este 
faptul că nu primeşti mandate (poştale). Eu te urmăresc şi la Poştă. 


Apoi ofiţerul acela mă ia într-o maşină ciudată, care alerga cu o viteză fulgerătoare 
pe deasupra pământului, fără să aibă nici roţi, nici aripi. Cum stăteam aşa în 
picioare, aproape unul de altul, în maşină, m-a întrebat de unde sunt şi cum mă 
numesc. Fiind ofiţer, am considerat că e bine să-i spun datele mele de mirean, şi 
am răspuns: 

- Mă numesc Arsenie şi m-am născut în Farasa Kapadokiei. 


Şi acela mi-a spus: 
- Şi eu sunt din Farasa, din neamul Țaparilor. 


După care m-a întrebat din nou: 

- Pe Hagi efendi îl cunoşti? 

- Cum să nu-l cunosc? i-am răspuns. Şi de cum i-am spus cuvintele acestea, ofi- 
ţerul şi-a schimbat înfăţişarea sa şi, înaintea mea a apărut părintele Arsenie, care 
m-a îmbrăţişat şi m-a sărutat. 


Dar n-am apucat bine să mă bucur de el, când a strigat cu voce tare: 

- Staţie, staţie! Şi maşina aceea s-a oprit. lar părintele Arsenie mi-a spus: 

- Tu vei coborit aici. Eu voi coborit la Tesalonic, deoarece locuiesc acolo în apro- 
piere. 


Partea a doua - Viaţa Sfântului Arsenie Capadocianul (Hagiefendi) 


Cuviosul părinte Arsenie s-a născut în jurul anului1 840 în Farasa sau Varasia în 
satul Kalahori, unul din cele şase sate creştine ale ținutului Farasei din Kapadochia. 
Părinţii lui erau bogaţi în virtuţi şi mijlocii în bunuri materiale. Tatăl lui a fost 
dascăl (învăţător) şi se numea Elefterie (sau Hagielefteric, de la faptul că s-a 
închinat la Sfintele Locuri). Numele lui era Aniţalihos sau Arţidis (porecla). Mama 
lui se numea Varvara din neamul franţuzului, cu porecla Țapari. Ei au avut doi 
copii, Vlasie şi Teodor (Sfântul Arsenie), care au rămas orfani din fragedă vârstă, 
căci părinţii lor au murit, mai întâi tatăl şi apoi mama lor. Pe orfani i-a îngrijit sora 
mamei lor, care locuia în Farasa. 


Într-o zi Vlasie a îndemnat şi pe micul Teodor şi au mers la ogorul părinţilor lor, 
care era aproape de torentul Evcasi. Trecând torentul, curentul de apă l-a luat pe 
Teodor şi Vlasie l-a rugat pe Sfântul Gheorghe, al cărui paraclis era acolo aproape. 
În timp ce Vlasie plângea şi ruga pe Sfântul să-l ajute - căci îl mustra şi conştiinţa 
fiindcă din pricina lui se primejduia fratele său - deodată vede alături de el pe 
Teodor, care, bucuros, îi povesteşte cum cineva călare, ca un călugăr, l-a răpit din 
torent, l-a pus pe calul său şi l-a scos afară. De atunci înainte Teodor spunea că şi 
el va deveni călugăr. Dumnezeu a iconomisit în felul acesta ca de mic el să se 
îndrepte în direcţia cea bună. Întâmplarea aceasta a influenţat încă şi pe Vlasie care 
şi el s-a dăruit, în felul lui, lui Dumnezeu, slavoslovindu-L ca dascăl de muzică 
bizantină, ajungând în cele din urmă la Constantinopol. 


Pe Teodor, după ce a mai crescut puţin mătuşa sa l-a trimis din Farasa la Nigdi, ca 
să înveţe carte. Acolo locuia şi sora tatălui său, care era învăţătoare şi care avea să- 
Il povăţuiască. Când şi-a terminat studiile la Nigdi, mătuşa lui, învăţătoarea, 
văzându-l foarte inteligent, s-a îngrijit ca, împreună cu rudele ce se aflau la 
Smirna, să-l ajute să-şi continue acolo studii mai înalte. 


La Farasa, când venea în vacanţă, Teodor aduna copiii în casa lui părintească şi-i 
învăţa carte din cele ce ştia el, purtându-se cu asprime ca nu cumva aceia să prindă 
îndrăzneală. Copiii erau foarte sălbateci, deoarece vedeau dascăl numai acolo unde 
era semiluna turcească. (Adică foarte rar - n. ed. gr.). Venind Teodor în vacanțe să 
se odihnească, el se odihnea învățând slove pe copii. 


Odată însă, când a venit în Farasa, din păcate n-a rămas aproape deloc, ci numai 
puţine zile, deoarece mătuşa lui voia să-l ţină în sat şi să-l însoare. I-a făcut chiar şi 
cunoştiinţă fără ca să ştie el. 
Într-o zi mătuşa sa îi spune: 


- l-am spus lui Vasiliki, fiica lui Abarogli, că vreau să ne-o facem noră, dar n-a 
vrut. Ci mi-a spus: „Este bun Teodor, învăţat, de familie bună, dar el este călugăr. 
Să iau un călugăr?“ Când Teodor a auzit aceasta, s-a mâhnit mult pentru cele 
făcute de mătuşa lui, şi i-a reproşat: „Bine, mătuşă, chiar şi cei străini au înţeles că 
voi deveni călugăr, şi tu n-ai priceput asta?“ 

De aceea Teodor nu pierdu vremea şi a doua zi plecă la Smirna. La Smirna, în 
afară de limba greacă, a învăţat armeana şi turca, precum şi puţină franceză. 


Starea actuală a Farasci. 


Când şi-a terminat studiile a venit din nou la Farasa, şi-a luat rămas bun de la 
mătuşa sa, precum şi de la cealaltă mătuşă din Nigdi, şi apoi a plecat la Cezareea. 
Avea cam 26 ani când a intrat în Sfânta Mănăstire a Flavianilor (Zintzi-Dere) 
(Mănăstire situată lângă orăşelul Flaviana, la 15 kilometri de Cezareea, unde 
începu viaţa monahală Sfântul Sava. înainte de a se face schimbul de populaţie 
acest orăşel era un centru spiritual al Asiei mici unde trăia o importantă comunitate 
elenă - n. cd. gr.) a Sfântului Înaintemergător, unde a depus votul monahal 
numindu-se Arsenie. Din păcate Arsenie nu s-a bucurat mult de linişte deoarece în 
vremea aceea potrivit mărturiilor lui Korţinoglu - mitropolitul Paisie al II-lea, care 


încă trăia şi avea mare nevoie de dascăli, la hirotonit diacon şi l-a trimis la Farasa, 
ca să-l înveţe carte pe copiii părăsiţi de acolo. 


Aşadar, diaconul Arsenie vine în locul său natal şi începe lucrarea sa cu râvnă 
dumnezeiască, ca să alunge întunericul neştiinţei de carte. Pricina acestui întuneric 
erau turcii, deoarece acele 6 sate creştine ale Farasei, care constituiau o mică 
bucată de pământ grecesc, ei le vedeau cu ochi răi. De aceea şi-a continuat lucrarea 
sa cu mare discernământ, cu toate că era tânăr. A pregătit o sală pentru şcoală, iar 
în loc de bănci, au întins pe jos piei de capră sau de oaie cu lâna lor, de pe care 
copiii îngenunchiaţi urmăreau lecţiile. Într-acest chip înţelept n-a iritat pe turci, 
chiar dacă se întâmpla să-i vadă aşa pe copii, căci credeau că aceia se roagă. De 
cele mai multe ori Părintele îi aduna pe copi la Bisericuța Maicii Domnului (la 
Kanţi) ce era sus, într-o peşteră, şi pe care o avea ca pe o şcoală ascunsă. 
(învăţătura fiind interzisă copulor creştini in timpul stăpânirii străine, aceştia 
alergau seara la biserici şi mănăstiri ca să înveţe să scrie şi să citească în ciuda ocu- 
punților - n. ed. gr.). 


Tipicul acesta l-a urmat şi mai târziu, adică să se păzească de turci, cu toate că s-a 
dat o oarecare libertate creştinilor, deoarece atunci turcii au fost presați de Rusia 
ortodoxă. Dar la Farasa era aproape întotdeauna aceeaşi frică, deoarece era 
aruncată în adâncurile Kapadociei. 


Cam până la al 30-lea an al vârstei sale a învăţat ca diacon. Apoi a fost hirotonit 
preot în Cezareea, dându-i-se titlul de arhimandrit şi binecuvântarea de a fi 
duhovnic. Din Cezareea, după hirotonia sa, a mers mai întâi să se închine la 
Sfintele Locuri, după care s-a întors în Farasa. De atunci farasioţii 1-au spus Hagi 
efendi. Activitatea sa duhovnicească a început să se mărească şi să se întindă. Era 
nevoie să facă colecte şi în satele apropiate, precum şi în oraşele mai îndepărtate. 
însă scopul lui principal era ca prin aceste colecte să intre în legătură cu creştinii 
greci, care trăiau amestecați în sate împreună cu turcii, şi să-i întărească în acei ani 
grei. 


Ceea ce a ajutat mai mult şi a întărit pe creştinii înfricoşaţi să rămână statornici în 
credinţa lor, n-au fost numai cuvintele lui întăritoare, ci şi lucrările minunate, pe 
care le vedeau că le face Părintele Arsenie, deoarece avea din belşug harul dum- 
nezeiesc şi tămăduia sufletele şi trupurile oamenilor îndureraţi. Când vedeau unele 
ca acestea creştinii deveneau mai credincioşi, deoarece vedeau puterea cea mare a 
credinţei noastre. Turcii, care şi ei le vedeau, nu se făceau creştini, dar încetau 
oarecum să mai muşte pe creştini. Este adevărat că Părintele, pe unde trecea şi-i 
aduceau bolnavi ca să le citească, niciodată nu cerceta dacă bolnavul este creştin 


sau turc, ci de ce boală suferă, ca să afle rugăciunea potrivită. Atunci, când cu harul 
lui Dumnezeu tămăduia pe vreun bolnav, făcea pe turci să înţeleagă marea valoare 
a Ortodoxiei noastre şi să o respecte. 

Bta Înlepărtare se vede peştera unde se afla Biserica 
= îl a „Fecioarei (la Kanţi). 
Odată, pe când străbătea satele împreună cu cântăreţul său, Prodromu, a trecut şi 
prin satul Sinasos. Turcii satului l-au împiedicat pe Părintele să intre în legătură cu 
creştinii. Părintele Arsenie n-a vorbit deloc, ci a spus numai atât lui Prodromu: 
„Hai să plecăm şi vei vedea pe turci cum aleargă să ne ajungă.“ După o jumătate de 
oră de mers de la sat, Hagi efendi a îngenunchiat şi ridicându-şi mâinile spre cer 
începu să se roage. Şi deşi era vreme bună, într-o clipă s-au adunat norii şi a 
început o ploaie-potop cu un vânt puternic, iar satul Sinasos se cutremura cu totul. 
Turcii îndată şi-au înţeles greşeala lor şi au trimis doi vestitori călări ca să-i ajungă. 
Iar când i-au ajuns au căzut la picioarele lui Hagi efendi şi i-au cerut iertare în 
numele întregului sat. Atunci Părintele Paisie 1-a iertat şi s-a întors în Sinasos. A 


însemnat satul cu semnul Sfintei Cruci în cele patru părţi ale orizontului şi îndată 
au încetat toate şi s-a făcut vreme bună. 


Ostenindu-se mult cu această mare ascultare a sa, de a învăţa pe copiii sfintele 
slove, făcând călătorii scurte şi lungi, fără să se lipsească nici de îndatoriile preoţiei 
şi ale călugăriei, se simţea totuşi odihnit când vedea că ceilalți erau odihniţi şi 
ajutaţi. El avea multă dragoste faţă de Dumnezeu şi față de chipul Său, de om, şi nu 
faţă de sine, deoarece atunci când vedea multă durere şi constrângere turcească, 
dragostea îl scotea afară de sine şi afară din satul său şi îmbrăţişa şi satele din 
împrejurimi. 


Deoarece Părintele avea o mare sensibilitate ortodoxă, simţea foarte profund 
responsabilitatea față de turma sa şi priveghea cum să o păzească şi de lupii 
îmbrăcați în piei de oaie, de protestanți, care făceau propagandă în Răsărit prin 
învăţătoru lor pe care îi trimeteau să facă prozelitism. De aceea Părintele a fost 
nevoit să ia trei ajutoare la şcoală, pe cei mai învăţaţi ai satului, ca dascăli, 
neprimind pe nimeni dinafară. Dacă la început aveau frică mai mare faţă de turci şi 
şcoala o aveau ca o şcoală ascunsă, mai târziu frica de protestanți a devenit mai 
mare, deoarece ei voiau să întineze credinţa ortodoxă a copiilor. 


Odată au trimis pe un dascăl protestant care, abia ajuns în Farasa, a întrebat de casa 
protestantului Koupsi - care era plătit să facă prozelitism - ca să-şi descarce 
lucrurile sale şi să rămână la el. Când Părintele a aflat despre dascăl a mers îndată 
ŞI, întâlnindu-l, i-a zis: „Să pleci repede, aşa cum eşti cu lucrurile tale, înainte de a 
le descărca, pentru că în Farasa nu vrem un alt protestant. Ne ajunge cel pe care îl 
avem şi pe turcul ce e aici de mulți ani“. După aceasta Părintele a spus şi în 
Biserică: „Cine va spune: «Bună ziua», lui Koupsi, să ştie că nu va putrezi“. 
Aceasta era singura soluție ca să izoleze viespea, pe Koupsi, care aduna mereu, 
mai ales pe tineri, ca să verse în sufletele lor fragede otrava rătăcirii lui şi-i întărâta 
să judece pe Hagi efendi că alungă pe învăţători, ca să lase pe copii fără carte. 
Nemaivorbind nimeni cu Koupsi, acesta a fost nevoit să-şi priceapă rătăcirea sa. A 
mers deci la Părintele Arsenie, i-a cerut iertare şi a revenit în turma sa şi acesta. 
Astfel a stricat viesparul protestanților. 


Mai mare rău au făcut protestanții în poporul ortodox al Răsăritului decât turcii, 
deoarece turcii mărturiseau că sunt turci şi creştinii ortodocşi se îndepărtau de ei, în 
timp ce protestanții se prezentau cu Evanghelia şi atrăgeau pe cei simpli în 
rătăcirea lor, distrugând suflete. Părintele învăţa pe copii în felul epocii aceleia, 
folosind şi o asceză potrivită pentru copii, ca să le mărească bărbăţia, dar, în 
paralel, să le smerească patimile lor. De multe ori era nevoit chiar să alunge de la 


şcoală pe unii copii, care erau foarte mari şi zburdalnici, care purtau arme şi nu 
făceau ascultare. De aceea era nevoit să nu primească nici fete la şcoală, spunând: 
„Fetele să înveţe slovele gospodărie'”. 


Din păcate, Atanasie Lebidis, necunoscând toate acestea, îl nedreptăţeşte pe 
Părintele Arsenie prin cele ce scrie, că îi alunga pe dascăli, etc. în manuscrisul său 
„Despre civilizația şi dezvoltarea intelectuală a capadocienilor“, la pagina 408, el 
spune următoarele: „Părintele Arsenie ieromonahul, care încă trăieşte, se nevoia 
mult pentru patria sa, deoarece cutreiera diferite locuri şi făcea Biserica loc de 
sinaxe (adunări), ori de câte ori voia el; învăţa copiii satului, dar pe unii adesea îi 
alunga ca un capricios şi supărăcios ce era şi nu-i lăsa în pace pe învățătorii 
dinafară, dar era religios în toată desăvârşirea.” 


Deci pe toate acestea, pe care Părintele Ic-a trăit, scumpă tatea Ortodoxiei, evlavia 
ŞI „religiozitatea în toată desăvârşirea", el le transmitea şi ucenicilor lui. Copiilor le 
vorbea şi despre rugăciunea minţii,,Doamne, lisusc Hristoase, miluieşte-mă“ sau: 
„în numele lui Hristos şi al Maicii Domnului“; iar când vreodată greşeau sau 
păţeau ceva, i-a învăţat să spună: „Am greşit, Dumnezeul meu!“ Le spunea să taie 
bucățele din coarde de vie, să le înşire pe o aţă şi să facă un şirag (ca o metanie), pe 
care să numere rugăciunile sau metaniile respective, pe care le avea fiecare drept 
canon. Și astfel curăța şi mintea copiilor cu rugăciunea neîncetată. Mai târziu au 
început să meargă şi cei mai în vârstă la casa Părintelui Arsenie, unde îi sfătuia şi 
ascultau catehezele lui. Când se adunau bătrâneii la casa Părintelui iarna, prima lui 
grijă era să aprindă căminul şi apoi, cum s-a spus şi mai sus, le povestea din 
parabola Evangheliei sau din viaţa Sfântului zilei sau din Vechiul Testament. După 
aceasta bătrânii mergeau la casele lor sau la casele vecinilor, unde se adunau şi le 
povesteau cele auzite copiilor lor în loc de basme; şi astfel toți se foloseau 
duhovniceșşte. 


A tradus multe pericope din Evanghelie în dialectal farasiot, ca să poată înţelege 
Evanghelia şi farasioții. In Biserică citea mai întâi Evanghelia în greceşte, apoi în 
dialectul farasiot şi apoi în turceşte. 


Toţi farasioţii, chiar şi cei din satele învecinate, îl aveau la mare evlavie pe Hagi 
efendi, în afară de câțiva beţivi şi trântori, deoarece el nu voia să vadă pe cel 
sănătos că stă fără să lucreze. Căci în Farasa pe lângă faptul că purtau arme, aveau 
vin din belşug şi se creau probleme serioase, de la certuri până la capete sparte, 
care trebuiau doftoricite. Însă în Farasa şi în împrejurul ei nu exista medic, ci 
numai însuşi Părintele Arsenie, care era învăţător şi doctor al sufletelor şi al 
trupurilor. Fireşte că nu le dădea reţete medicale bolnavilor, ci le citea o rugăciune 


potrivită şi se făceau bine. Cei ce aveau vreun bolnav şi nu-l puteau transporta la 
chilia sa, fie că era foarte grav, fie datorită distanţei mari, trimiteau la Hagi efendi 
ceva din îmbrăcămintea bolnavului ca să o citească, pe care Părintele citindu-o le-o 
trimitea înapoi. Bolnavul o purta cu evlavie şi credință şi se tămăduia. De multe 
ori, ca să le odihnească gândul, le trimitea rugăciunea scrisă pe o hârtie, pe care o 
purtau împăturită ca pe un talisman. 


Deoarece cazurile de boală erau multe şi uneori în Moltfelnic nu găsea rugăciunea 
potrivită, a luat şi psalmi din Psaltire folosindu-i şi pe ei. De obicei Evanghelia o 
citea numai în cazuri foarte grave, precum la orbi, muţi, paralitici şi demonizaţi. 
Când vedea pe cineva bolnav trupeşte, care era în acelaşi timp şi bolnav 
duhovniceşte, nu-l tămăduia îndată, ci încet-încet. îi spunea să vină şi să revină 
până ce îl vindeca şi duhovniceşte, şi după aceea îl făcea bine şi trupeşte în mod 
minunat, la ultima rugăciune. Bani nu primea niciodată, nici măcar nu-i lua în 
mână. Obişnuia să spună: „Credinţa noastră nu se vinde“. 


De pildă, odată au adus o turcoaică tânără, abia căsătorită, din părțile Țahirudelor, 
legată cu lanţuri la Hagi efendi ca să-i citească. Fiindcă în acea zi era închis, rudele 
acelui suflet chinuit au rugat pe epitropi să mijlocească ca să-i primească deoarece, 
deşi o aveau legată, n-o mai puteau stăpâni. Părintele 1-a primit şi a făcut semn s-o 
dezlege. Cum au dezlegat-o, îndrăcita s-a repezit la Părintele Arsenie, l-a prins de 
un picior şi l-a muşcat. Cum ţinea Evanghelia ca să-i citească, n-a deschis-o ci 
numai a lovit-o uşor de trei ori pc cap şi diavolul a fugit îndată din femeie, care a 
început după aceea să plângă şi să sărute cu evlavie piciorul cel muşcat al 
Părintelui. De asemenea şi tatăl ei a căzut şi el la picioarele lui şi-l ruga să 
primească tot cheşul (punga) lui şi spunea: 

- l-ai pe toți! Ai tăi să fie, pentru că mi-ai mântuit copilul. 


Părintele l-a ridicat şi 1-a spus: 
- Ține-ţi banii tăi! Credinţa noastră nu se vinde. 


Nici daruri nu primea. Odată, unui turc ce i-a adus două animale încărcate cu 
bahţiş (daruri) pentru că femeia lui cea stearpă dobândise doi copii cu talismanul ce 
i la trimis Hagi efendi, i-a făcut o aspră observaţie cu următoarele cuvinte: „N-ai să 
faci în satul tău? Ce mi le aduci pe acestea aici? Ca să-ţi spun aferim (bravo)? Eu 
nu adun daruri“. 


In Biserică erau o firidă în care unii lăsau de bună voie bani pentru săraci, iar 
săracii singuri mergeau şi luau cât aveau nevoie. Se temeau să ia mai mult, ca să 


nu-i pedepsească Dumnezeu. Prescurile Bisericii le trimitea pe ascuns, noaptea, la 
familiile nefericite, prin cântăreţul Prodromu. La cei leneşi nu dădea niciodată. 


Într-o zi a mers un leneş şi beţiv la Părintele Arsenie şi i-a cerut prescuri. Părintele, 
care era în chilia sa, îi dă o turtă de orez şi-i spune: 

- Eu din astea mănânc. 

Leneşul n-a primit-o, ci insista să-i dea prescură. Atunci Părintele îi spune cu 
asprime: 

- Nu ţi-e ruşine ţie, voinic sănătos de 45 de ani, să stai toată ziua şi să cugeţi cele 
diavoleşti, să te îmbeţi şi să cerşeşti? 

Apoi a spus cântăreţului Prodromu: 

- Mergi la Biserică, ia 3 - 4 prescuri şi du-te la râu. Dacă va veni acolo leneşul, să i 
le dai. 

A spus şi leneşului spre a-l sili să pună în mişcare maşina sa înţepenită: 

- Mergi la râu ca să le ei de acolo, şi să prinzi şi peşte, că este din belşug. 

Din păcate leneşul s-a îngreuiat să meargă. Dar ceea ce a fost mai rău e că umbla 
prin sat şi spunea: „Acest Hagi efendi este foarte zgârcit. Fiindcă el nu mănâncă 
prescuri, le lasă să se mucegăiască, după care îl trimite pe Prodromu şi le aruncă cu 
sacii în râu, în loc să le împartă.“ 


Fireşte, Părintele se bucura când îl cleveteau pe nedrept. Asta mult l-a ajutat, 
deoarece şi el însuşi încercase să facă de multe ori intenţionat unele fapte, ca să 
evite laudele oamenilor. Cu toate că făcea şi din acestea, oamenii întregii eparhii, 
creştini şi chiar turci, îl considerau sfânt. 


D. Loucopulos în: „Cultul popular al farasioților““, la pagina 54, spune următoarele, 
precum povesteşte Elisabeta Koscheridu: Am avut în satul nostru un tânăr care a 
devenit învăţător, apoi preot... făcea întotdeauna privegheri şi rugăciuni... Postea 
mereu... era om sfânt şi rugăciunea lui putea străbate şi prin piatră. Dacă se 
îmbolnăvea cineva, stătea alături de el şi facea metanii şi rugăciuni către 
Dumnezeu... Numele lui este Hagi efendi“. 


În timp ce faţă de alţii era iubitor, faţă de sine Părintele era foarte aspru şi, din 
multa sa dragoste, făcea el metanii şi postiri pentru alţii, ce nu puteau. Ca duhovnic 
de obicei nu dădea canoane oamenilor, ci numai încerca să-i aducă în simţirea 
păcatului, după care ei înşişi din filotimie cereau să facă nevoinţă sau milostenii 
sau altfel de fapte bune care-i îndemna spre pocăință. 


Când vedea vreun copil îndrăcit sau paralitic şi înţelegea că părinții lui erau de 
vină, atunci dădea canon părinților să fie cu grijă, după cee mai întâi le tămăduia 


copilul. Odată au adus un copil paralitic la Hagi efendi, care mai întâi a citit 
copilului. După ce s-a făcut bine, a dat canon părinților copilului, deoarece prin 
harisma pe care o avea a descoperit că aceia au fost vinovaţi că fiul lor s-a născut 
paralitic. 


De asemenea, altă dată au adus un îndrăcit din Sinaso la Părintele Arsenie. 
Părintele, îndată ce l-a privit, a spus părinților lui să-l dezlege imediat. Acea însă 
se temeau să-l dezlege. Părintele le-a spus din nou: 

- Dezlegaţi-l repede. 

Atunci rudele copilului chinuit au spus: 

- Să avem binecuvântarea ta, Hagi efendi, dar tânărul este nebun şi ne va face rău. 
Noi toţi ne-am înfricoşat când l-am legat cu lanţuri. 

Acela însă le-a repetat: 

- Dezlegaţi-l şi nu vă temeţi! 

Dezlegându-l, diavolul a fugit îndată şi copilul făcându-se bine s-a apropiat de 
Părintele Arsenie şi s-a aşezat alături de el ca un miel cuminte. După aceea 
Părintele a dat canon şi acestor părinți să postească 40 de zile, aşa cum se posteşte 
în post, deoarece a descoperit că deşi au fost pricină naşterii copilului îndrăcit, l-au 
lăsat flămând intenționat să slăbească, ca în felul acesta să-l poată stăpâni, chinuind 
astfel pe nedrept făptura cea nevinovată. 


Pe bolnavi îi aducea de obicei în casa sa, care era gata să cadă. Alături avea şi o 
altă chilie, de o persoană, care nu avea duşumea de scândură, ci pământ. Într-un 
colț al Chiliei avea două ţoale împăturite pe care le despăturea când voia să se 
odihnească puţin, întinzând unul pe pământ şi celălalt peste sine. (Cum dormea şi 
cât dormea pentru dragostea lui Hristos, Dumnezeu o ştie, Care îl va şi răsplăti). În 
partea de răsărit a chiliei sale avea un iconostas cu destule icoane, unde ardea 
necontenit o candelă. Jos în faţa iconostasului avea o piele pe care îngenunchea 
când se ruga, sau când citea. Avea şi un alt raft cu cărți, Noul şi Vechiul 
Testament, Vieţile Sfinţilor şi diferite cărți patristice, precum şi minunile Maicii 
Domnului, pe care o avea la mare evlavie. 


Cu toate că chilia lui se afla în mijlocul lumii, a reuşit să trăiască şi afară de lume. 
La asta, precum şi la isprăvile lui dumnezeieşti, mult l-au ajutat cele două zile în 
care rămânea închis în chila sa şi se ruga, zile care au rodit atunci mai mult 
duhovniceşte, deoarece au sfințit şi lucrarea celorlalte zile şi ne hrănesc în 
continuare şi pe noi cu roadele dumnezeieşti ale Părintelui. În afară de alte 
nevoinţe duhovniceşti avea ca tipic ca miercurea şi vinerea să stea închis în chilia 
sa, nevoindu-se şi rugându-se. Aceste două zile îl ţineau înlăuntrul pragului chiliei 
lui. 


Când se întâmpla să vină vreun bolnav de departe, care nu ştia tipicul său şi bătea 
în uşă, Părintele deschidea, dar nu vorbea. Prin semne afla suferinţa bolnavului, îi 
afla rugăciunea potrivită, o citea şi se făcea bine. Alteori băteau, dar nu deschidea. 
Negreşit se afla în contemplaţie duhovnicească. Precum arată lucrurile, în aceste 
zile în care stătea închis nu atrăgea numai el dumnezeieştile puteri cereşti când se 
ruga, ci şi pe el îl atrăgeau puterile îngereşti spre ceruri. 


Farasioţii nu-l deranjau în aceste două zile, ci bolnavii treceau numai pe lângă 
chilia lui şi luau pământ de sub pragul uşii lui, cu care ungându-şi partea trupului 
lor ce suferea se făceau bine. 


O femeie din Farasa care şi-a pus pământ de sub pragul uşii lui Hagi efendi pe 
mâna sa anchilozată şi s-a vindecat a spus următoarele: „în ţara noastră, nu ştiam 
ce înseamnă medic, ci alergam la Hagi efendi. În Grecia am aflat doctori, dar dacă 
vom spune băştinaşilor despre ei, li se va părea lucru ciudat”. 


Chiha lui Hagi efendi aduna toată durerea oamenilor îndureraţi. Când era în chilie 
Părintele obişnuia să aibă pe spate un sac rupt. Mulţi farasioţi îi spuneau să-l 
arunce, deoarece veneau şi oameni oficiali ca să-l vadă, dar Părintele nu-i asculta, 
ci le spunea: „Nu pot scoate sacul acesta, deoarece îl am ca amintire de la mama 
mea”. Se vede că Părintele ascundea vreo taină astfel. Poate se ruga „în sac şi 
cenuşă”, deoarece jos, sub iconostasul lui era de obicei cenuşă împrăştiată, pe care 
unii o vedeau pe ascuns, cum a fost şi cântărețul său mânat de o curiozitate bună. 
În felul acesta, Părintele Arsenie, ca un cerşetor bun, cu sacul în spate şi cu mâinile 
întinse spre Dumnezeu era întotdeauna plin de binecuvântările lui Dumnezeu şi îşi 
hrănea copiii săi. De altfel chilia sa era ordonată deoarece o avea şi ca bisericuţă. 
Rămăşiţele din cădelniţă sa le punea în cămin ca să ardă, şi îşi punea altă tămâie. 
Unii turci bolnavi, care se considerau pe ei nevrednici să ceară de la Hagi efendi să 
le citească, cereau din cenuşa cădelniţei ce o arunca în cămin, pe care o puneau în 
apă şi bându-o se făceau bine. 


După toate minunile acestea, pe care oamenii vedeau că le face Părintele Arsenie 
cu harul lui Dumnezeu, era firesc să fie cinstit ca un sfânt, precum şi era. ȘI totuşi 
toate acestea l-au adus pe Părintele într-o situație dificilă, silindu-l să intre într-o 
altă nevoinţă, mai mare, ca să-şi ascundă sfințenia sa şi să fugă de laudele 
oamenilor. Poate ca să nu se vatăme de mândrie, sau ca nu cumva laudele 
oamenilor să-i răsplătească nevoinţele sale în această viaţă deşartă. Singura soluție 
era să facă din când în când şi pe „nebunul pentru Hristos" şi să apară, prin 
ciudăţeniile prefăcute, contrar acelora ce le făcea. Ca să nu 1 se spună blând făcea 


pe mâniosul. Ca să nu i se spună postitor, făcea pe lacomul, precum şi altele multe 
asemănătoare. 


Când cineva îi spunea „Tu eşti Sfânt“, Părintele îi răspundea: „Neamul tău nu e 
neam bun“. Când acela auzea aceasta, că-i cleveteşte neamul în felul acesta direct, 
nu-i convenea şi altă dată nu mai spunea că Părintele Arsenie este sfânt, ci că ar fi 
sfânt dacă ar avea o comportare mai bună. 


De multe ori, când voia să facă pe supăratul nu reuşea bine, deoarece zâmbea pe 
sub sprâncenele sale coborâte. Încerca să convingă şi cu cuvinte pe ceilalți că este 
om păcătos şi cu multe patimi, spunând: „lată, aşa sunt cum mă vedeţi. Ce, credeți 
că sunt Sfânt?“ 


În special faţă de femei părea mai aspru şi mai capricios, deoarece acestea îl aveau 
la mai multă evlavie şi se întreceau ca nebunele care să-l îngrijească prima şi să-i 
aducă de mâncare. Când vreo femeie îi aducea mâncare, odată îi zicea cu asprime 
că este puţină şi n-o primeşte, altă dată, tot aşa, îi spunea că nu e bine pregătită şi o 
alunga. Sărmanele femei şi-au făcut părerea că Hagi efendi este foarte capricios, 
dar şi foarte Sfânt. 


Odată, o femeie 1-a trimis mâncare într-un sufertaş. Părintele cum a văzut pe 
copilul care a adus-o, l-a întrebat: 

- Ce-1 asta? 

- Mâncare, a răspuns copilul. Mi-a dat mama să vă aduc. 

Părintele a făcut pe supăratul şi a spus copilului: 

- Ce să-mi ajungă un sufertaş? Mie, ca să mă satur, nu-mi ajung nici şapte sufertaşe 
ca acesta. 

Când i-a adus din nou mâncare într-un vas mare, Hagi efendi a ridicat capacul, 
chipurile să vadă dacă e bine pregătită, a strâmbat din nas şi a spus copilului: 

- Uf! Mâncarea asta s-o iei şi să o mănânci cu mamă-ta! 


Astfel mult smeritul Părinte folosea nebunia, ca să-şi acopere sfințenia sa, şi astfel 
şi-a asigurat liniştea ca să-şi continue ncvoinţa sa călugărească, pe care nimeni nu 
o poate înţelege cu uşurinţă. 


Hrana obişnuită a Părintelui erau turtele de orz, pe care le cocea singur pe o tablă. 
Dc aceea şi unii farasioţi îi spuneau arpatzi, care în turcă înseamnă orzar. Cocea 
astfel de turte în fiecare lună, şi când voia să mănânce le înmuia. Câteodată fierbea 
ouba (un fel de iarbă), măcriş, ceapă sălbatică şi din când în când, arpacaş. Gusta şi 
din toate celelalte alimente, şi un anumit fel de mâncare de dulce n-o mânca timp 


de un an, uneori peşte, alteori produse din lapte. Carne, în mod firesc nu mânca. 
Când însă se întâmpla să se găsească la vreo masă nu vorbea, ci mânca puţin, cu 
discernământ - când era dezlegare - ca să nu mâhnească şi să nu neliniştească 
gazdele. Farasioţii în aceste cazuri pregăteau întotdeauna altceva, deoarece ştiau că 
după aceea se va nevoi în chilie, nebând apă pentru îmbucăturile de carne ce le-a 
mâncat din dragoste. Nevoinţa sa cea cu discernământ era totdeauna din dragoste 
față de ceilalți şi de smerenie față de sine. Totuşi, pe cât a încercat Părintele să se 
ascundă, nu i-a fost uşor s-o facă, deoarece oamenii l-au avut ani de zile alături de 
ei. În toate posturile, şi în fiecare miercuri, vineri şi luni, care este închinată 
îngerilor, nu bea nici măcar apă până la apusul soarelui. 


Tipicul slujbelor lui era următorul: La toate marile sărbători făcea privegheri de 
toată noaptea, pe care le începea la apusul soarelui şi le sfârşea la răsăritul lui. De 
obicei le făcea în Bisericuța Maicii Domnului, sau Sfântului loan Gură de Aur, 
numai cu cântăreţul Prodromu. Afară numai dacă întâlneau pc drum vreun om care 
suferea de ceva putea merge şi acela. Îl luau cu ei la priveghere de toată noaptea şi 
îl vindeca de cum ajungeau la bisericuţă, ca să slavoslovească şi el. 


Odată, când a mers Părintele cu cântăreţul la Sfântul loan Gură de Aur, au întâlnit 
o femeie mută, pe care au luat-o cu ei împreună cu cei ce o însoțeau, şi abia ajunşi 
la bisericuţă i-a citit Evanghelia şi muta a început îndată să vorbească şi să 
slăvească toţi pe Dumnezeu. În celelalte zile pravila se făcea de obicei în chilie sau 
în Biserica Cuvioşilor mucenici Varasihie şi lona. O începea la ora 9 şi o termina 
la ora 3 dimineaţa, după care se odihneau 2-3 ore. De multe ori în zilele de rând 
mergea şi la unele bisericuțe mai apropiate şi slujea, după ce se odihnea puţin. 
Vecerniile le făcea de obicei în Biserica Sfinților mucenici. 


Odată mergând la vecernie, în timp ce a descuiat uşa Bisericii, vede o Femeie, a 
cărei faţă strălucea, că iese din Biserică şi dispare de dinaintea sa şi a celor ce erau 
împreună cu el (Unul dintre aceia era şi Solomon Koskeridis). Hagi efendi a spus 
că era Maica Domnului. 


Ruinele bisericii Sfinţilor martiri Varahisic şi Iona. 


La privegherile de toată noaptea ce le făcea la bisericuţele îndepărtate, niciodată nu 
lua vreun animal, oricât de departe ar fi fost, ci mergea totdeauna pe Jos şi pe toată 
durata privegherii stătea în picioare. De multe ori îl ruga cântăreţul să stea şi el 
puţin pe măgarul ce îl luau când mergeau la bisericuţele îndepărtate, dar Părintele 
nu primea niciodată, pentru că avea tipic ca în toată viaţa lui să nu stea pe animal, 
oricât de lungă ar fi fost distanţa. Căci şi la Ierusalim, unde a fost de 5 ori a mers 
de fiecare dată cinci zile pe jos până la Mersina, ca să ia vaporul. Sensibilitatea 
mare a Părintelui nu suferea să obosească animalele şi să se odihnească pe sine. Nu 
ajungea că mergea pe jos, ci obişnuia să meargă şi desculț. Când se apropia de 
oameni, încălţa pentru puţin încălțările sale, iar când se depărta, le scotea şi le băga 
în traistă. 


Odată, pe când călătorea la Ierusalim mergând pe jos de la Adana, a fost găzduit în 
casa unei femei din Farasa, Hagi- Cristina. Picioarele lui Hagi efendi se umflaseră 
din pricina călătoriei lungi şi a mersului desculţ, şi nu mai încăpeau în încălțările 
lui. Deşi era atât de obosit de dureroasa sa călătorie, nu s-a odihnit în pat, ci pe 
duşumea, căci, după ce a plecat, au aflat cearceafurile curate precum le-a pus, dar 


boțite cu mâinile lui. A făcut asta, ca să se bucure femeia că s-a odihnit, dar în 
acelaşi timp să-şi ascundă şi nevoinţa sa. Insă oamenii care aveau evlavie şi duh de 
nevoinţă, îl înțelegeau de cele mai multe ori pe Părintele Arsenie. 


Altă dată, după ce a făcut o călătorie lungă pentru o colectă împreună cu cântărețul 
său şi 1 s-au umflat picioarele, Prodromu l-a rugat să stea şi el puţin pe măgăruşul 
ce-l aveau cu ei; dar a fost cu neputinţă să-l convingă şi i-a spus lui Prodromu: 
„Iu Să şezi pe el şi să nu te nelinişteşti pentru mine. Dumnezeu a dat animalele ca 
să odihnească pe oameni. Nu te uita la mine, eu sunt călugăr. Hristos a făcut toate 
călătoriile pe Jos, şi numai odată a şezut pe animal, la Florii, fiindcă atunci 
trebuia. Eu, care sunt mai rău şi decât măgarul, cum să şed pe el?“ 


Inima smerită a Părintelui Arsenie s-a umplut de dragoste față de Dumnezeu şi față 
de oameni, şi prea plinul dragostei sale se vărsa şi peste animale, pe care le iubea şi 
pe ele mai mult ca pe sine, preferând să obosească el şi nu ele. Deşi Părintele era 
atât de sensibil chiar față de animale, totuşi încerca să facă pe severul faţă de 
femei, ca să nu-l adore, în timp ce lăuntric îşi rănea inima sa sensibilă, căci altă 
ieşire n-a aflat. Astfel a izbutit să sădească în ceilalți părerea potrivnică că este 
aspru, supărăcios, capricios. 


Merită să arăt şi alte două din capriciile sale harismatice. 


Într-o zi, o femeie l-a văzut pe Părintele Arsenie în timp ce acesta îşi cocea turtele 
sale de orz pe tablă. Femeii 1 s-a făcut milă de el şi a insistat să continue ea să le 
coacă. Dar Părintele 1-a spus: 

- Du-te acum, şi luna viitoare, când îmi vor trebui, să viu să-ţi dau făină, ca să le 
faci acasă la tine. 

Deci, după o lună, femeia a mers la chila Părintelui ca să ia făina. Părintele a luat 
săculeţul şi-i spuse cu asprime femeii: 

- Numără şi tu pumnii de făină pe care ţi-i voi da, ca să nu avem după aceea istorii. 
Și începe: unu, doi, trei, etc. Câţi pumni de faină ai luat, atâtea turte să-mi aduci. la 
seama bine să nu-mi furi din făină. 

Sărmana femeie a luat făina şi a plecat înfricoşată, fără să ştie planurile Părintelui. 
După ce le-a copt, le-a adus la Părintele, care îndată ce a văzut-o i-a spus: 

- Nu cumva mi-ai furat din făină? 

- Nu, a răspuns aceea. 

După ce le-a numărat şi a aflat numărul turtelor corect îi spune: 

- Ce mi-ai făcut? Şi cu lipsă, şi arse mi le-ai adus. Mai bine mi le coceam singur. 


Altădată, o femeie l-a văzut pe Părintele Arsenie că duce apă cu bărdaca şi l-a rugat 
s-o lase să-i care ea apă, atât cât în trebuia. Părintele, ca să scape şi de aceasta, care 
insista mult, îi spuse: 

- Eu vreau un om care să-mi care mereu, până va apune soarele. Tu poţi 
aceasta? 

Aceea i-a răspuns: 

- Să am parte de binecuvântarea ta, dar nu pot atâtea ore, pentru că am casă şi 
Copil MICI. 

- Du-te la copiii tăi, i-a spus Părintele, ca să nu plângă, căci nu are rost. 


Dar o vecină a acelei femei auzind acestea îşi lăsă copilaşul ce-l avea la o altă 
femeie şi alergă cu bucurie să care apă Părintelui Arsenie. 


Părintele, neputând să o facă să plece în alt chip, îi dădu bărdacele spunându-i: 

- Să cari apă mereu şi s-o verşi afară în curte, pe pietre. 

Femeia, după ce a făcut câteva drumuri au năpădit-o gândurile şi a mers la 
Părintele spunându-i: 

- Părinte, să am parte de binecuvântarea ta, dar văd că mă obosesc în zadar. Am 
lăsat pe prea iubitul meu fiu pe mâini străine ca să te ajut, dar tu mi-ai spus să 
arunc apa pe pietre. 


Atunci Părintele îi spuse: 
- Mie îmi trebuie apă ca să înmoi aceste pietre. Dacă nu poţi căra, du-te acasă şi 1a- 
ți copilul ce l-ai lăsat în mâini străine, deoarece nu e bine să plângă, sărmanul. 


Prodromu, care s-a întâmplat să urmărească toată scena aceasta, a spus Părintelui: 
- Părinte, să am binecuvântarea ta, lasă femeile să-ţi slujească, mai ales că se 
bucură pentru lucrul acesta. 


Dar Părintele 1-a răspuns: 
- Ascultă, Prodrome, dacă aş fi vrut să mă slujească femeile, m-aş fi făcut preot de 
mir şi mi-ar fi slujit preoteasa. Călugărul pe care-l slujesc femeile, nu este călugăr. 


Astfel Sfântul Părinte, cu inteligentele lui nebunii a alungat pe femeile care voiau 
să-l slujească din evlavie. 


De multe ori, când vedea pe unii oameni că-l cinstesc după fiecare minune ce 
făcea, le spunea cu asprime: „Ei, ce credeți? Că sunt Sfânt? Şi eu sunt un om 
păcătos şi mai rău decât voi. Nu mă vedeţi cum mă supăr? Dacă vedeţi că se fac 
minuni, Hristos le face. Eu numai întind mâinile şi-L rog.“ 


Mulţi care se întâmplau să-l vadă pe Părintele Arsenie cum îşi înălța mâinile sale 
ŞI-L ruga pe Dumnezeu, strigând în rugăciune: „Dumnezeul meu!“, spuneau: „Ai fi 
spus că i se rupea inima în ceasul acela şi că-L prindea pe Hristos de picioare şi 
nu-L lăsa, dacă nu-i împlinea cererea sa“. 


Părintele Arsenie încerca mereu să se ascundă, dar harul lui Dumnezeu, care locuia 
în el, mereu îl trăda, chiar şi departe. 


Patriarhul scaunului ecumenic îl avea la evlavie pe Hagi efendi şi de multe ori îi 
scria să se roage pentru scaunul patriarhal, iar Părintele Arsenie lua pe Prodromu şi 
făceau privegheri de toată noaptea, precum am spus, la Maica Domnului şi la 
Sfântul loan Gură de Aur. 


„Odată, la pomenirea Sfântului Haralambie - spunea Prodromu - am mers la 
bisericuța Maicii Domnului să facem priveghere de toată noaptea. Când am ajuns 
la laude, a ieşit şi Hagi efendi din altar, ca să cântăm împreună. Cântând la 
aceiaşi strană, văd deodată un bătrân cu părul alb la cealaltă strană, care era 
gârbov şi se sprijinea în toiagul său, şi am început să tremur de evlavie. 


Părintele Arsenie văzându-mă că tremur, m-a întrebat: 


- Ți-e frig? 


I-am Spus „nu“ şi i-am arătat pe bătrânul cu părul alb ce era de cealaltă parte. 


Hagi efendi nu s-a tulburat deloc şi i-a vorbit în turceşte: 
- Veniţi să cântăm împreună! 
Bătrânul însă n-a răspuns, ci numai ne-a făcut semn Să continuăm noi singuri. 


Deoarece eu nu mai eram atent la carte, ci priveam pe Juriş la Bătrânul acela şi 
mintea mea era la el, aceasta a pricinuit o întrerupere şi cel cu părul alb a fost 
nevoit să plece. Plecând, l-am văzut dispărând în micul vas cu aghiazmă, care s-a 
împrăştiat în Biserică. Părintele Arsenie a spus că acel Bătrân cu părul alb a fost 
Sfântul Haralambie. 


Am terminat şi Sfânta Liturghie, după care am mers în sat şi am povestit 
întâmplarea. Atunci mulți farasioți au alergat la Biserică în urma minunii 
Sfântului ”. 


După întâmplarea aceasta Hagi efendi s-a închis în chilia sa 40 de zile spunând că 
nu are dispoziție bună. Unii săteni credeau că este bolnav, iar alții spuneau că s- 
ar fi înfricoşat de întâmplarea aceasta. 


În repetate rânduri i-au făcut propuneri de episcop, dar totdeauna refuza pretextând 
că nu trebuie să se facă, căci este mânios. Celor care l-au înţeles că este blând, le 
spunea: „Nu mă fac, pentru că mă tem de mândrie. Cu cât munţii sunt mai înalți, cu 
atât adună mai mult zgomot”. 


Și patriarhul Ierusalimului a vrut să-l facă episcop şi a pus pe fratele Părintelui, pe 
Vlasie, să-l roage să primească, dar Părintele Arsenie n-a primit. A preferat sacul 
lui sărac pe spate, ce ascundea împărăţia lui Dumnezeu, care se sălăşluia înlăuntrul 
sufletului său smerit, în locul sacosului arhieresc celui de mult preţ. Dar fiindcă nu 
voia să mâhnească pe patriarh, a primit să fie numit exarh al Sfântului Mormânt, ca 
să ajute pe închinători şi pe exarhul ținutului său, şi ca să nu mâhnească pe 
mitropolitul Cczareii, care îl preţuia şi-l iubea mult. 


Vedeţi, virtutea nu se poate ascunde, oricât ar vrea cineva, precum nici soarele nu 
se astupă cu sită, deoarece prin găurile ei vor trece destule raze. La fel s-a petrecut 
şi cu Sfântul Părinte. Oricât s-ar fi ascuns, însă multe din virtuțile sale s-au vădit 
oamenilor. Multe sunt indiciile referitoare la viaţa sa sfântă, cât şi la multele sale 
minuni, care arată sfinţenia sa. Mulţi bătrâni farasioţi au adormit, dar trăiesc încă 
destui din cei tineri, care şi ei au fost martori oculari la multe fapte, ce se vor arăta 
la sfârşitul cărţi. 


Omul cel binecuvântat al lui Dumnezeu, Hagi efendi, pe lângă alte harisme a avut 
şi harisma prorociei. A fost înştiințat de Dumnezeu cu mulți ani înainte că vor 
pleca în Grecia şi le spunea farasioților să nu se avânte în cheltuieli, să facă 
economii pentru drum. 


Cu un an înainte de expatrierea lor a mers o femeie la Părintele Arsenie şi 1-a spus: 
- Să am binecuvântarea ta Hagi efendi, am auzit că anul acesta ne vor ridica. 

Dar Părintele Arsenie 1-a spus: 

- Linişteşte-te şi fă-ţi încă treburile tale, deoarece vom mai sta un an. 


Când a trecut anul acela, a ajuns şi vestea cea dureroasă, ca să se pregătească 
repede pentru drum. Fireşte, scoaterea din case a fost foarte amară, dar bunul 
Părinte şi asta a îndulcit-o, spunându-le că se întorc iarăşi la maica Grecia. Toţi 
farasioții au început imediat pregătirile lor, precum şi Părintele pe ale lui. A botezat 
mai întâi pe copiii nebotezaţi, precum şi pe un copil al primarului, când s-au 
întâmplat următoarele. Părinţii copilului voiau să-i dea numele bunicului, Hristu. 
însă Părintele Arsenie n-a fost de acord, deoarece voia şi el să-i dea numele lui, şi a 
spus părinților: 


- Voi bine vreţi să lăsaţi urmaş cu numele bunicului. Dar eu oare nu vreau să las un 
călugăr cu numele meu? 

Se întoarce spre naşă şi-i spune: 

- Arsenie să-l spui! 

Copilul acesta într-adevăr de mic a voit să se facă călugăr, precum s-a şi făcut. On 
binecuvântarea lui a lucrat, ori a văzut asta cu harisma mai înainte vederii. 
Amândouă acestea arată pe omul cel sfânt. 


Deci, după botezul copiilor, o săptămână a săpat şi a ascuns Sfintele vase, ca să nu 
se întineze de turci, unele înlăuntrul Bisericii Cuvioşilor mucenici Varasihie şi 
Iona, iar altele în cimitir. Era fireşte cu neputinţă de a le lua cu ei, deoarece pe 
animale erau puşi copii câte doi într-o ladă, sau cei foarte bătrâni şi alimentele cu 
lucrurile de primă nevoie pentru o călătorie lungă. 


Ca un Părinte iubitor s-a îngrijit să-şi aranjeze copiii, precum şi copiii s-au îngrijit 
să-l odihnească puţin, fie şi trupeşte, în acea dureroasă plecare a lor. De aceea au 
pregătit un animal cuminte, ca să nu se obosească, dar cu nici un chip n-a primit. 
Atunci sfatul bătrânilor a fost nevoit să numească trei flăcăi tari şi evlavioşi care 
să-l însoţească: Moise Koglanidi, Solomon Koskernidi şi Sarandi Ţoburnidi, deşi 
Părintele Arsenie nu avea nevoie de apărare omenească, deoarece el însuşi era un 
flăcău duhovnicesc care împărțea puteri dumnezeieşti, precum se va arăta şi în 
continuarea călătoriei sale. 


Plecarea a avut loc la 14 august 1924, deoarece turcii au venit mai devreme şi i-au 
scos din case. Adormirea Maicii Domnului au prăznuit-o în primul sat unde s-au 
oprit, la Ahghiavoudes (Ghiah-Ghiali). Părintele Arsenie ca un păstor bun urmărea 
îndeaproape turma sa cea fugărită. Cu toate că se făcea un schimb, turcii erau ca 
întotdeauna asemenea unor viespi rele. 


De la Ahghiavoudes Părintele s-a întors iarăşi la Farasa, 60 de kilometri a mers pe 
Jos (30 plus 30), ca să scoată Sfintele Moaşte ale Sfântului loan Gură de Aur de la 
Sfânta Masă a Bisericu Sfinţilor Varasahie şi lona, pe care le uitase; fără să ia pe 
cineva dintre însoțitorii săi, ca să nu-i obosească, după care s-a întors la turma sa 
ce-l aştepta cu nelinişte. La Ahghia- vudes stăpânirea turcească i-a dat un jandarm, 
ca să-l păzească şi să-l predea viu la Nigdi. Mergând de la Enehil spre Ulagaţs, au 
întâlnit un turc călare, foarte sălbatec, care-i spuse jandarmului: 

- Ce-l mai ţii pe ăsta (se referea la Părintele Arsenie) şi nu-l arunci undeva, ca să 
termini? 

Unul din cei trei flăcăi s-a înfricoşat, ca nu cumva să-i facă vreun rău Părintelui, şi 
i-a spus ca să le spună turcilor că este persoană oficială şi să fie cu luare aminte. 


Dar Părintele i-a răspuns: „Se spun astfel de lucruri? Haide, înaintați!”, şi şi-au 
continuat drumul lor. Turcul n-a apucat să facă nici 20 de metri, povesteşte Moise 
Koglanidis, că a căzut jos de pe calul lui. Când jandarmul a văzut asta, i-a spus 
Părintelui Arsenie. 

- Sen sin Aziz! (Tu eşti Sfânt!) 

Din chpa aceea jandarmul se purta cu mare evlavie. După aceea Hagi efendi a spus 
tinerilor: „încă nu-l blestemasem, şi căzu de pe cal“. 


La Nigdi nu-l aşteptau numai farasioţii, ci şi mulți locuitori bolnavi ai oralului, ca 
să-i tămăduiască, auzind că trece pe acolo. Printre alţii era şi o femeie îndrăcită, 
fiica unui bogătaş, ce avea un diavol înfricoşat. Părintele văzând că aleargă mulți 
din curiozitate în urma acestui suflet chinuit, care făcea neorânduieli, i-a alungat pe 
toţi şi a spus tatălui ei să o aducă a doua zi. Într-adevăr, a adus-o. Şi după ce 
Părintele i-a citit Evanghelia, diavolul a fugit imediat şi s-a făcut bine. Tatăl fetei, 
din recunoştinţă, şi-a scos punga şi ruga pe Părintele Arsenie să o primească, dar n- 
a primit sub nici un chip. Acela însă insista, crezând că se va îndrăci din nou fiica 
lui dacă nu va lua banii. Văzând deci insistența sa, Părintele Arsenie vărsă banii pe 
pământ şi spuse: „Dacă vrei ca fiica ta să nu păţească nimic altă dată, împarte-i cu 
mâinile tale la săraci.” Atunci acela a împărțit el singur cu bucurie banii săi. 


Oricine poate vedea că deşi se aflau în acea părăsire omenească, pe drumul 
suferinţei, Părintele Arsenie continua totuşi să fie unit cu Dumnezeu, revărsând 
mereu harul dumnezeiesc şi făcând şi pe cei din jurul lui să simtă siguranţa 
dumnezeiască. 


Farasioţii, văzând pe Părintele Arsenie că după o călătorie chinuitoare pe jos de 
cinci zile, voieşte să-şi continue tipicul său, cu toate că era de 83 de ani, l-au pus cu 
sila într-o căruţă, ca să aibă binecuvântarea lui împreună cu ei. Hagi efendi n-a 
încetat să-i mângâie şi în continuare, deoarece trebuia să-i pregătească să 
primească în mod liniştit atât despărțirea între ei, cât şi propria lui plecare spre 
cealaltă viaţă. Le-a adus aminte de toate cele ce le spunea în patria lor: „Când vom 
merge în Grecia, satul nostru se va împrăştia în multe părți ale ei şi va deveni 
garman-ţorman (talmeş - balmeş)”. De asemenea le spunea: „Când vom merge în 
Grecia cu voi trăi numai 40 de zile şi voi muri într-o insulă”. 


Chipul său sfânt răspândea mereu har şi mângâiere şi în corabie. Faţa sa strălucea 
de schpirea ascetică ce semăna cu culoarea gutuii coapte. S-a imaterializat din 
pricina nevoinţelor duhovniceşti mai presus de fire ce le-a făcut pentru dragostea 
lui Hristos, precum şi din pricina multor osteneli făcute din dragoste pentru turma 
sa, pe care a păstorit-o 55 de ani ca un bun păstor. Ceea ce a obosit mai mult în toţi 


aceşti ani pe Părintele Arsenie, neobositul şi bunul lucrător în Via lui Hristos n-a 
fost atât munca, cât paza în veghe a viei, deoarece Farasa era într-un loc foarte 
îndepărtat, iar în jurul ei erau fiarele sălbatice (ţetii), care se năpusteau mereu să 
rupă gardul şi să intre ca să o distrugă. Bunul Dumnezeu, văzând toată această 
agonie mare, a dezrădăcinat viţele şi le-a luat împreună cu Vierul; viţele să le 
resădească în via Sa cea mare din Grecia, iar pe Vier să-l ia alături de EI, să se 
odihnească. 


În corabie, fiecare familie într-adevăr constituia o legătură de coarde de vie şi 
Părintele cel iubitor se îngrijea de ele cu multa sa dragoste. Fiindcă vedea pe unii 
că stăteau flămânzi, nemâncând din mâncarea ce le-o făceau - deoarece nu era de 
post, ci făcută cu untură - le spunea: „Nu căutaţi acum post, ci mâncaţi ce se află în 
cazan. Când vă veţi aranja, atunci să reîncepeți din nou posturile voastre”. A scos 
şi el din săculeţul său o turtă de orz şi începând să mănânce, le-a spus: „Nu vă 
uitaţi la mine, căci eu sunt călugăr”. 


După multe peripeții corabia a ajuns la țărm, la Sfântul Gheorghe din Pireu, şi 
acolo unde au păşit pe pământ grecesc, au prăznuit bucuroşi. Acea mare zi era 
înălțarea Sfintei Cruci, 14 septembre 1924. Au rămas trei săptămâni în azil, la 
Sfântul Gheorghe, după care au plecat în continuare la Kerkira, unde s-au instalat 
provizoriu în castrul (cetatea) Kerkirei. 


Acolo însă Hagi efendi s-a îmbolnăvit şi farasioţii mult s-au neliniştit de aceasta. 
Fără voia lui l-au dus la spitalul civil, ca să nu se mai chinuiască şi el în castru. 
Părintele n-a voit să se despartă de ei în nici un chip şi-i ruga cu lacrimi: „Lăsaţi- 
mă să mor lângă voi!“ Acera însă din dragoste nu l-au ascultat, deoarece credeau 
că-şi va reveni în spital cu îngrijirea ce 1 se va da şi că îl vor avea în continuare 
alături de ei, cu toate că le-a spus de multe ori de mai înainte: „în Grecia voi trăi 
numai 40 de zile“. 


Apropiindu-se zilele, trebuia fireşte să plece la cer şi să-i ajute de acolo mai mult, 
fiindcă avea îndrăzneală la Dumnezeu. A trăit două săptămâni în castrul Kerkirei şi 
a slujit de două ori acolo Dumnezceasca Liturghie, în Sfânta Biserică a Sfântului 
Gheorghe. A mai trăit încă o săptămână în spital unde farasioţiu îl vizitau neliniştiţi. 
Într-o zi când Prodromu l-a vizitat din nou, i-a cerut hainele ca să i le spele. 
Părintele a spus: 

- Ce să le speli! Nu mâine, ci poimâine voi intra în pământ. 

Prodromu n-a înţeles şi-i spune din nou: 

- Dă-mi-le să le spăl, mai ales că acum eşti bolnav şi bătrân. 

- Fiindcă sunt bătrân, nu mai sunt călugăr? A răspuns Părintele. 


Era un adevărat călugăr. 

În ziua aceia Prodromu a văzut un păduche că umblă pe el şi l-a prins cam în 
ascuns, deoarece erau şi alții. Hagi efendi a strigat tare: „Nu-l omori, săracul de 
el!“ Şi l-a luat îndată din mâna lui, l-a băgat în hainele sale şi i-a spus: „Lasă-l şi 
pe el să mănânce puţină carne, fuindcă acum a aflat prilejul să se apropie de mine. 
Ce? Numai viermii să-mi mănânce tot trupul?“ 

A aruncat apoi o privire tuturor vizitatorilor şi le-a spus: „Sufletul, de suflet să vă 
îngrijiţi mai mult şi nu de trup, care va merge în pământ şi-l vor mânca viermii“. 
Aceasta a fost ultima sa predică cu cel mai adânc sens al vieții. 


Când ceilalți au plecat şi a rămas numai Prodromu, Părintele i-a spus: „Vino să ne 
luăm rămas bun, Prodrome, pentru că poimâine plec spre cealaltă viaţă. Ieri la 
amiază a venit Maica Domnului şi mi-a spus aceasta. Şi m-a dus şi în Sfântul 
Munte şi am văzut mănăstirile, pe care mult am dorit să le văd, dar nu m-am 
învrednicit. Ce să-ți povestesc, Prodrome? Ce multe mănăstiri are Sfântul Munte! 
Ce biserici mari! Ce măreție!“ 

Apoi după aceasta îi spuse: „Să nu te mâhneşti că femeia ta va muri duminică, 
după 8 zile. Şi femeia lui Ştefan Karamurtidis, Almalia, va muri şi ea după 13 
zile“. 

Într-adevăr aşa s-a şi făcut. 


Când au trecut şi cele două zile ale lui şi a venit „poimâine", în care zicea că 
pleacă, adevăratul rob al lui Dumnezeu, Părintele Arsenie, după ce mai întâi s-a 
împărtăşit a plecat la viaţa cea adevărată alături de Hristos. În clipa aceea n-a fost 
nici un farasiot alături de el. Nu voia să fie cineva lângă el, ca să nu-l distragă din 
nesecata lui rugăciune. 


Acesta a fost Părintele Arsenie! 

Singur, mic, numai cu ocrotirea lui Dumnezeu! 

Singur, mare, dăruit numai lui Dumnezeu şi chipului Său! 

Singur la sfârşitul vieţii sale, numai cu Dumnezeu! 

Când evlaviosul său cântăreţ l-a cercetat din nou, de astă dată a luat binecuvântarea 
Părintelui Arsenie de la moaştele lui. L-a aflat ținând strâns în mâna sa cea dreaptă, 
ce o avea la piept, averea sa prețioasă şi duhovnicească, părticica din moaştele 
Sfântului loan Gură de Aur. Neagonisitorul Părinte Arsenie n-a avut avere 
materială de lăsat. Numai câteva cărți găurite. 


Când au aflat farasioţu că a adormit, erau nemângâiaţi, deşi i-a pregătit. S-au 
adunat mulţi şi i-au făcut o înmormântare măreaţă, la care au participat şi mulți 
localnici. A fost înmormântat în cimitirul Kerkirei împreună cu morții sfințiți. 


Copiii i-au pus deasupra, pe mormânt, o placă de marmură cu numele lui scris pe 
ea. Părintele Arsenie a adormit la 10 noiembrie 1924 în vârstă de 83 de ani. 


Cuviosul Părinte Arsenie, steaua Răsăritului a apus în Grecia şi ei i-a lăsat sfintele 
lui moaşte. 


Pentru ca cititorul să aibă o idee şi despre înfăţişarea exterioară a Părintelui 
Arsenie am considerat că e bine să dau şi caracteristicile sale fizice. 


Părintele era înalt de 1,80 metri; bine legat şi scheletizat din multa înfrânare. De 
asemenea, puternic în tărie; în căci tânăra lui vârstă (ca mirean) patru bărbați nu-l 
puteau trânti la pământ. 


Era foarte păros şi înclina spre blond (când era foarte tânăr). Avea o barbă mare şi 
lungă, sprâncene stufoase şi mari, iar fruntea îi era strălucitoare. 


Ochii îi erau albaştri şi mari, iar faţa îi era prelungă. Obraju îi erau adânciţi şi 
acoperiţi cu barba lui deasă. Sub ochii lui se vedeau ca două oase ce străluceau; 
„de culoarea gutuii coapte“, mi s-a spus. 


Încă de mic totdeauna părea mai mare şi de aceea toţi îl considerau că este bătrân. 
Mulţi ani au trecut de la adormirea lui, şi nimeni nu îndrăznea, din evlavie, să-l 
dezgroape. Când se adunau farasioții evlavioşi se întrebau unul pe altul: „Nu 
cumva Hagi efendi s-a arătat cuiva?" (ca să-l scoată). Aveau impresia că sfintele 
lui moaşte sunt întregi.Atunci când, după 34 de ani s-a făcut deshumarea sa, şi au 
aflat că nu s-a aflat trupul întreg, ci numai sfintele lui oseminte, atunci s-au smintit 
mulți şi spuneau: „Dacă Hagi efendi nu s-a sfințit cu atâta nevoinţă şi cu atât de 
multe minuni ce a făcut, atunci nimeni nu se poate sfinți“. 


Era firesc să gândească în felul acesta farasioţii cei mai credincioşi, care au avut 
mare evlavie împreunată cu mare simplitate, deoarece viaţa Părintelui era sfântă şi 
împărtăşea harul lui Dumnezeu mereu, în chip minunat, ca un generator duhov- 
nicesc, care se mişca de dragostea cea cuprinzătoare şi mare a lui Dumnezeu, har 
dăruit nu numai creştinilor, ci şi turcilor, şi mărturisit de credincioşi şi 
necredincioşi. 


Puterea lui făcătoare de minuni este mărturisită şi de o femeie din Farasa, acum 
martoră a lui Iehova, ce locuieşte în Pangheo, care povesteşte unele din minunile 
Părintelui Arsenie pe care le-a văzut cu ochii el. 


În satul Paleohori din Pangheo, trăieşte Solomon Koskeridis, care a fost unul din 
cei trei însoțitori ai săi la plecarea din Capadocia. El spune următoarele:,, Când 
duceau la Hagi efendi vreun bolnav ca să-i citească, bolnavul se făcea sănătos două 
sute la sută, numai când îi citea. La Farasa nu aveam medic. Hagi efendi era 
medicul nostru şi ne tămăduia cu o rugăciune ce ne-o citea, în afară de farasioţi, 
veneau şi din satele şi oraşele învecinate. Veneau bolnavi chiar de la Nevasechir 
(Neapole), de la Irkoup (Procopi), de la Sinaso şi din alte părți. 


Isprăvile dumnezeieşti ale Părintelui Arsenie sunt multe şi la fiecare vizită făcută la 
alți cunoscători ai Părintelui (farasioţi) trebuie să se scrie câte un caiet nou. 
Această lucrare duhovnicească a sa n-a fost în una sau două zile, ci vreme de 
cincizeci şi cinci de ani întregi a făcut lucrul acesta în Farasa: să citească 
bolnavilor şi să se facă bine cu harul lui Hristos. 


La ultima mea vizită în satele Dramei, inima mea s-a tulburat şi ardeam de dorinţa 
să vizitez şi Farasa. La 29 octombrie 1972, deşi îmi era foarte greu, Dumnezeu m-a 
învrednicit, şi-l sunt recunoscător şi pentru aceasta, să vizitez Farasa împreună cu 
egumenul Sfintei Mănăstiri Stavronichita, arhimandritul Vasile. 


Când am ajuns la Cezareea, căutam cu nerăbdare să aflăm Farasa pe hartă, dar nu 
exista pe aceasta. Un turc, pe care l-am întrebat, nc-a spus următoarele: „Am auzit 
demult de Farasa, că era un sat mare şi îngrijit, când erau creştini în el. Când însă 
au plecat creştinii, au venit turcii din Grecia, care, după ce au golit casele şi le-au 
murdărit, au plecat. Acolo la Farasa, când erau creştini, era şi un Papâs (preot) 
Sfânt, la care duceau bolnavii şi le citea şi se făceau bine. Chilia lui era farmacie”. 
După ce ne-am orientat oarecum, a doua zi am ajuns la Ghiah-Giali (Ahghiavudes) 
la 100 kilometri sud de Cezareea. În timp ce Părintele Vasile s-a îngrijit de o 
maşină ca să ne continuăm drumul, doi turci bătrâni, care stăteau în faţa unui 
magazin, mi-au spus să stau. M-au întrebat de unde vin şi unde merg, dacă sunt 
preot, iar eu le-am spus cele despre scopul călătoriei mele. Unul din turci mi-a spus 
următoarele: „Acolo la Farasa a fost un Aziz Papâs (Preot Sfânt). îl chema Hagi 
efendi şi-i aduceau de peste tot bolnavi şi, citindu-le, se făceau bine. M-au dus şi 
pe mine căci aveam capul strâmb, şi mi-a citit şi m-am făcut binc“. Şi mi-a arătat şi 
cu capul său cum a fost întors către spate şi cum a revenit la locul lui. 


A venit după aceea Părintele Vasile şi am continuat călătoria noastră. Am făcut 
încă 30 de kilometri înspre sud şi am ajuns la Farasa (în total de la Cezareea 130 de 
kilometri). Situaţia Farasei era exact cum ne-a descris-o turcul din Cezareea. Din 
380 de familii creştine, care au trăit aici şi au plecat în 1924, locuiau acolo acum 
numai 70 de familii turceşti între ruine. Biserica au transformat-o în geamie. Au 


aflat subsolul - ascunzătoare al bisericii. Toţi turcii erau refugiaţi din Grecia. 
Numai doi tineri erau băştinaşi dintr-o familie turcească ce locuia în Farasa. De la 
unul care-şi aducea aminte şi de limba farasiacă am încercat să aflu unde a fost 
chilia Părintelui Arsenie. 


Acest drum lung Farasa - Cezareea (260 de kilometri dus- întors) Sfântul Părinte îl 
făcea de două-trei ori pe an ca Exarh. 


Prin urmare, cum să nu se înduioşeze Bunul Dumnezeu şi să nu-i dea din belşug 
harul Său ca să facă minuni? 


„Locul chiliei Sfântului Arsenie. 


Partea a treia - Minunile Sfântului Arsenie 


Având în vedere ostenelile cele mai presus de fire ale Cuviosului Părinte şi toată 
dragostea sa, ce a avut-o pentru lume, pe care a ajutat-o omeneşte şi dumnezeieşte 
(cu minuni), am considerat, ca datorie obligatorie, să scriu unele din minunile lui 
cunoscute spre slava lui Dumnezeu şi din evlavie față de Sfântul Părinte, ca să 
micşorez puţin nerecunoştinţa mea. 


Minunile Sfântului pe care le-au povestit farasioții vechi şi noi, sunt numai unele 
din cele ce le-a lucrat harul lui Dumnezeu la arătare, şi nu se puteau face în ascuns, 
căci viaţa ascunsă a Părintelui Arsenie ne este cu desăvârşire necunoscută. Cei care 
l-au urmărit cu mai multă evlavie şi interes îşi aduc aminte de ele în întregime 
(Citez şi numele lor ca să se pomenească). Fireşte, se pomenesc în taină şi numele 
tuturor farasioţilor care mi-au povestit şi ei diferite minuni, dar nu le voi cita pe 
toate, ca cititorii să nu obosească. În mod special am omis vindecările aceloraşi 
boli care s-au făcut la mai mulţi oameni. Însă aproape toate datele au fost 
confirmate şi de spusele cântăreţului Prodromu Korţsinoglu, care a fost şi codicele 
biografiei harismaticului Hagi efendi. 

Sus pe o stâncă, înlăuntru într-o peşteră, era o bisericuță a Maicii Domnului. 
Farasioţii au făcut în afara stâncii o terasă de scânduri pentru mai multă lărgime. 
Ca să ajungă până acolo trebuiau să urce 40 de trepte săpate în stâncă şi altele 120 
ce erau făcute din scânduri. La această bisericuţă a mers să slujească oarecând ca 
de obicei Părintele Arsenie cu Prodromu. Când s-a terminat Sfânta Liturghie, Pă- 
rintele a ieşit puţin pe terasă. Călcând pe o scândură, aceea s-a desprins din cuie şi 
Părintele a căzut în prăpastie. Un ţăran, ce l-a văzut din cealaltă parte că a căzut şi- 
a lăsat boii în jug şi a alergat să adune - precum crezuse - trupul zdrobit al 
Părintelui. Prodromu n-a priceput nimic pentru că era în Biserică şi făcea curăţenie. 
Când a ajuns acolo jos, în prăpastie, a văzut trupul Părintelui Arsenic întreg, dar 
nemișcat. 


A întins mâna să-l mişte, dar Părintele i-a spus: „Nu mă atinge! N-am nimic!“ 
Părintele a rămas nemişcat nu pentru că s-a lovit, ci datorită marii emoţii ce o 
încercase, deoarece în timp ce cădea în prăpastie, l-a luat în braţe o Femeie, l-a 
coborât până jos şi l-a lăsat acolo. S-a simţit pe sine, în momentul acela, precum 
însuşi spunea, ca şi cum ar fi fost un prunc în braţele maicii sale. După emoția 
aceea s-a ridicat şi a urcat cele 160 de trepte, care aveau 50 de metri înălțime, 
mergând iarăşi în bisericuţa Maicii Domnului, unde 1-a povestit lui Prodromu ce s- 


a întâmplat. Acela fiind preocupat cu aranjarea bisericii nu observase nimic. 
Țăranul a mers după aceea la Farasa şi a vestit cele petrecute. 

Un turc din satul 'Telelides a spurcat aghiazma de la Sfântul loan Gură de Aur, iar 
Sfântul, ca să-l înveţe puţin minte, l-a pedepsit şi i s-a întors capul înspre spate. L- 
au adus şi pe el la Hagi efendi, ca să-i citească şi să se facă bine. Părintele însă l-a 
ținut o săptămână, fără să-i citească. Cântărețul său, văzând că ţine pe turc o 
săptămână, s-a mirat şi a spus Părintelui Arsenie: 

- Să am binecuvântarea ta, dar de ce-l ţii pe turcul acesta o săptămână, în vreme ce 
altora, bolnavi mai grav decât el, numai ce le citeai şi se făceau bine îndată. 

- ÎL ţin să facă canon, deoarece acesta are cap greu şi netrebnic. Dacă-l voi face 
bine, va merge iarăşi să-şi bage capul său cel chel în aghiazmă. 

Când s-a sfârşit săptămâna 1-a citit, 1 s-a întors capul la locul său, şi Părintele i-a 
făcut observaţie: „Altădată, când vei vedea lucrurile creştinilor, să te închini lor de 
departe şi să o iei la sănătoasa.” 

Anestis Karausoglu îşi aduce aminte că un oarecare preot din Soţi, ce avea soția 
stearpă, a adus la Hagi efendi o haină a preotesei să-i citească, ca să dobândească 
copii. Părintele Arsenie, după ce i-a citit pe ea, a spus preotului: Preoteasa ta va 
naşte o fată; să o numeşti Eva“. Precum s-a şi făcut. 

Odată au adus de la Telelides la Hagi efendi, într-o zi de miercuri, o musulmană 
oarbă cu numele Fatma, ca să-i citească şi să se facă bine. Fiindcă era închis, 
însoțitorii oarbei au bătut în uşa chiliei lui destul timp, şi nedeschizând au lăsat-o 
afară şi au mers la odihnă. În ceasul acela o femeie din sat, căreia i-a anchilozat 
mâna, a mers la chila lui Hagi efendi şi a luat pământ de sub pragul uşii, cu care 
frecându-şi mâna s-a făcut bine. (Aşa făceau toţi farasioţii în aceste zile când era 
închis, şi nu-l deranjau). Când a văzut-o pe oarbă, a întrebat-o de ce aşteaptă, iar 
aceea 1-a spus pricina. Atunci săteanca i-a spus: - Ce stai şi pierzi timpul? Nu ştiu 
că Hagi efendi nu deschide miercurea şi vinerea? la pământ de la pragul uşii lui şi 
ungeţi ochii şi te vei face bine, aşa cum facem toți în aceste zile când ne îmbol- 
năvim. 


Săteanca a plecat la treaba ei. Musulmana, deşi la început s-a mirat de ceea ce 
auzise, după aceea însă a început să caute pragul uşii şi, aflându-l, a luat pământ, a 
început să-şi frece ochii cu el şi îndată a început să vadă ca prin ceaţă. De bucurie a 
luat o piatră şi a început să bată ca o nebună în uşa Părintelui Arsenie, care a 


deschis şi, văzând că este musulmană, deşi nu vorbea în ziua aceca, a făcut 
pogorământ şi a întrebat-o ce vrea. I-a spus motivul şi Părintele a luat Evanghelia, 
i-a citit şi îndată i-a venit toată lumina ochilor ei. Atunci aceea, de mare bucurie, a 
căzut la picioarele lui şi i s-a închinat cu evlavie, dar Părintele a certat-o şi i-a spus: 
- Dacă vrei să te închini, închină-te lui Hristos, care ţi-a dat lumina, şi nu mic. 
După aceasta femeia bucuroasă a plecat să-i caute pe însoțitorii ei, şi au plecat apoi 
spre satul lor. 

Din Kelmiri au adus la Hagi efendi o femeie leproasă căreia 1-a citit şi i-a curățit 
lepra. Şi, după cum povestea Prodromu Karţisinoglu, faţa ei era gingaşă ca faţa 
unui copil. 

Farasioţii din Drama care s-au stabilit în Tesalonic au povestit că doi Sehi (întâi 
stătători ai neamului musulmanilor şi vrăjitori) din Hatzi-Pechtes l-au vizitat pe 
Părintele Arsenie. Părintele i-a primit şi le-a făcut şi cafea. Sehii însă au început să- 
i pună întrebări neghioabe şi ameţitoare, ce aduceau numai durere de cap. 
Părintele, ca să se debaraseze de ei, le-a spus: 

- Nu vă pot asculta, deoarece mă doare capul. Aceia însă n-au înţeles şi unul dintre 
ei a spus Părintelui: 

- Părinte Efendi, îşi vom face un talisman pe care, dacă-l vei purta, în toată viaţa ta 
nu te va durea capul. 

Părintele le-a spus atunci cu asprime: 

- Am mai multă putere decât a voastră şi cu puterea lui Hristos pot să fac să nu vă 
mişcaţi deloc din locul în care staţi. 

I-a lăsat îndată şi a mers alături, în chilia sa. Când şi-au terminat cafeaua sehii au 
vrut să plece, dar în nici un chip n-au putut să se mişte din locul unde stăteau, 
deoarece se simțeau legaţi cu o legătură nevăzută. Atunci au fost nevoiţi să-l strige 
pe Părintele Arsenie, ca să-i dezlege. Părintele a mers imediat, dar nu le-a vorbit 
NIMIC, Ci numai le-a făcut semn să plece. Doar aşa au putut să se desțepenească de 
la locurile lor. Sehii şi-au înţeles greşeala lor şi i-au cerut iertare Părintelui 
spunându-i din mers: 

- Părinte Efendi, iartă-ne. Puterea ta este mare, pentru că o iei din marea ta 
credinţă. Noi lucrăm cu satana. 


e ate e 
Altă dată, povesteau aceiaşi, la pomenirea Sfântului loan Gură de Aur, după 
Sfânta Liturghie credincioşii s-au aşezat să mănânce lângă Biserică. Acolo, la 
Sfântul loan Gură de Aur era un izvor de aghiazmă care ieşea din belşug din gaura 


unei stânci şi care cădea apoi în cascadă de sus, în râul Zemanti. Uneori izvorul se 
trăgea înapoi cu totul şi se pierdea. În timp ce oamenii mâncau, o femeie s-a ridicat 
şi a mers să ia puţină apă. În clipa aceea apa se trăgea înapoi şi femeia a alergat la 
Hagi efendi să-i spună aceasta. Hagi efendi a luat Evanghelia şi a mers la gaura din 
stâncă, a îngenuncheat şi a citit puţin, după care apa imediat a revenit. 


Aceasta s-a întâmplat de multe ori. Apa se retrăgea şi revenea din nou după o bună 
bucată de vreme. Atanasie Levidis spune că acest fenomen „flux şi reflux“ era 
firesc. Însă robul lui Dumnezeu Hagi efendi ruga pe Stăpânul său, Dumnezeu, şi 
Acela i-o aducea când voia, fără să aştepte. 

Simeon Karausoglu îşi aduce aminte următorul fapt. O cercheză (musulmană) a 
rugat pe Prodromu lui Kapalus să-i aducă un talisman de la Hagi efendi, deoarece 
era stearpă, iar bărbatul ei era gata să o lase din pricina asta. Lui Prodromu i-a fost 
milă de ea, deoarece era şi orfană şi singură, fără nici o rudenie, şi lăsându-și 
treaba a venit în sat. Deoarece era cam târziu când a ajuns n-a îndrăznit să meargă 
el însuşi la Părintele, ci a spus oarecărui epitrop să meargă la el. Epitropul a mers şi 
a luat un talisman, adică rugăciunea pe care i-ar fi citit-o în cazul ei, scrisă pe o 
hârtie. Fiindcă ştia că cercheza era bogată - bărbatul ei era mare crescător de 
animale - a fost biruit de lăcomie şi, luând rugăciunea Părintelui Arsenie, ce era 
împăturită, a înfăşurat-o cu o însemnare de-a lui, unde scrise să se trimită piei, 
brânză, carne etc, chipurile cerute de Hagi efendi. Le-a dat după aceea lui 
Prodromu şi acela, fără să ştie nimic, a doua zi a mers şi le-a dat cerchezei cu ale 
cărei terenuri se învecina. Aceea purta cu evlavie talismanul, iar însemnarea luând- 
o i-a trimis epitropului cele ce-i scrisese crezând că acela le va duce Părintelui 
Arsenie. Anul următor cercheza a dobândit un copil şi a trimis în continuare multe 
lucruri epitropului, fără ca Părintele să ştie ceva. 


După doi ani a aflat, l-a chemat pe acel epitrop şi i-a făcut observați. Epitropul 
însă, în loc să ceară iertare, din păcate nu recunoștea. Atunci Părintele Arsenie i-a 
spus: 

- E mai bine să plăteşti în această viaţă, decât să te osândeşti. De aceea, din clipa 
aceasta, să se umple trupul tău de bube şi să te mănânce atâta timp cât ai mâncat şi 
tu brânza şi carnea cerchezei. 


Din clipa aceea trupul epitropului s-a umplut de bube şi de o mâncărime mare. Însă 
n-a putut suporta mâncărimea, şi mergând la Părintele Arsenie 1-a cerut iertare. 
Acela l-a iertat, i-a citit şi s-a vindecat. 

Panaghiotis al lui Entzarapidi, când era de 20 de ani a înnebunit din pricina unei 
fete de care s-a îndrăgostit. Nebunia lui era foarte gravă şi nu-l puteau lega. În cele 
din urmă fratele lui, împreună cu alții, l-au legat în vreme ce dormea şi l-au dus la 
Hagi efendi. Îndată ce Părintele a deschis uşa chiliei sale, ca să vadă cine bate şi ce 
vrea, nebunul, cu toate că era legat cu lanţuri, s-a năpustit asupra Părintelui Arsenie 
ca să-l lovească cu mâinile sale legate cu lanţuri. În clipa aceea Hagi efendi a spus: 
- Doamne Iisuse Hristoase! Şi apoi: 

- Înapoi, satano! 

Nebunul s-a strâns îndată ca un ghem. Apoi Părintele a luat Evanghelia, i-a citit şi 
s-a făcut bine pe loc. Apoi şi-a întemeiat şi familie. 

(Aceasta mi-au povestit-o farasioţii din împrejurimile Dramei.) 


2 5 e 


Osia Karamuratidu, când era tânără căsătorită, purta o broboadă colorată de 
smirnă. Părintele Arsenie în repetate rânduri i-a făcut observaţii, ca să o lepede şi 
să poarte una modestă, precum purtau toate femeile din Farasa, dar aceea nu l-a 
ascultat. Într-o zi când a văzut-o din nou cu ea i-a spus cu asprime: 

- Nu voiesc boli franţuzeşti în Farasa. Dacă nu asculţi să ştu că pruncii pe care îi 
vei naşte, după ce se vor boteza îți vor pleca îngeraşi şi nu te vei bucura de nici 
unul. 

Din păcate, nici acum nu l-a ascultat, ci numai după ce i-a plecat doi îngeraşi, a 
aruncat broboada cea pestriță şi a mers la Părintele Arsenie cerându-şi iertare. Iar 
Părintele, după ce a iertat-o 1-a spus: 

- Du-te acum cu binecuvântarea Domnului şi pe primul copil ce-l vei naşte, care 
va fi băiat, îl vom numi Arsenie, iar pe al doilea, care va fi fată, o vom numi Irina. 
Precum s-a şi făcut. 


2% ate 2 
Ptela Koglanidu povesteşte că au adus în casa ei părintească un turc mut în vârstă 
de 30 de ani, şi tatăl ei l-a luat şi l-a dus la Părintele Arsenie, ca să-i citească şi să 
se facă bine. În timp ce Hagi efendi îi citea Evanghelia, înainte de a termina, mutul 
a început să vorbească. Apoi l-au adus iarăşi la casa sa pe mutul care acum vorbea. 
A doua zi rudele lui l-au luat şi au plecat. 


2 5 e 


Potinia Hristoforidu a povestit că pe o turcoaică oarbă, pe nume Meriama, au adus- 
o la Părintele Arsenie, care i-a citit şi i-a revenit lumina ochilor ei. 


2 5 e 


Odată au venit trei turci să-l prade pe Hagi efendi. Auzind că merge multă lume la 
Părintele Arsenie, ei au crezut că are mulți bani. Părintele însă nici n-a pus 
vreodată mâna pe bani. Tâlharii au mers într-o miercuri, ca să-l afle negreşit în 
chilie, deoarece au aflat că miercurea şi vinerea stă închis în chilia sa. Doi dintre ei 
au rămas afară, iar al treilea, după ce a intrat pe fereastră, a deschis uşa chiliei 
Părintelui şi a păşit cu un picior înăuntru. În vremea aceea Părintele Arsenie îşi 
citea pravila de noapte şi, când a auzit zgomot, a aruncat o privire spre uşă exact în 
clipa când hoţul păşea cu piciorul înlăuntrul chilhei sale. Acea privire a Părintelui 
Arsenie, ai fl spus că a fost un curent electric, căci l-a înţepenit aşa cum se afla, 
înarmat cu cuțite şi pistoale, cu un picior înăuntru şi cu celălalt afară. Părintele, 
după ce i-a aruncat privirea aceea, şi-a continuat pravila sa netulburat. Însă ceilalţi 
doi hoţi, ce erau afară, au început să se neliniştească, deoarece cel dinăuntru 
întârzia şi se lumina de ziuă; aşa că au intrat şi ei înăuntru. Când l-au văzut pc 
prietenul lor nemişcat, cu un picior înăuntrul chihei şi cu celălalt afară în holul 
îngust, ia cuprins frica. Atunci au început să-l roage pe Părintele Arsenie să-l ierte 
şi să-l dezlege pe prietenul lor de acea legătură nevăzută. Părintele, fără să-şi 
întrerupă pravila sa i-a făcut semn să plece şi astfel a putut să se dezlege şi au 
plecat. Turcii au mărturisit după aceea şi celorlalţi turci ce au păţit şi spuneau: 

- Aman, aman! Să nu mergeţi să-l furați pe Hagi efendi! 

(Aceaste mi-au povestit-o farasioţii din Salonic). 


3 5 e 


Simeon Karausoglu a povestit că loan Karausoglu a avut un ogor ce se afla dincolo 
de paraclisul închinat Sfântului Gheorghe. Într-o zi când a mers la ogorul său, a 
aflat un zid ce îngrădea o bucată de pământ dărâmat şi un trup omenesc dezgropat, 
care fusese îngropat în capul zidului. Trupul acesta omenesc era neputrezit şi se 
vedea că a fost îngropat de mulţi ani, deoarece îmbrăcămintea sa era de epocă 
veche. loan a mers înfricoşat la Hagi efendi şi 1-a spus ce a văzut. Părintele a pornit 
imediat într-acolo, fiind urmat şi de alţi farasioţi. Îndată ce s-a apropiat Părintele şi 
a văzut trupul neputrezit, le-a spus celor de faţă să sape un mormânt în vreme ce el 
citea rugăciuni de dezlegare deasupra trupului neputrezit. Când au terminat mor- 
mântul, l-au îngropat din nou şi au plecat. Pe drum, la întoarcere, Părintele Arsenie 
le-a spus: „Nu vă neliniştiţi, după trei zile veţi vedea că va putrezi”. 

Într-adevăr, când au mers, după trei zile, pământul coborâse mult şi se vedea 
mormântul groapă, pentru că a putrezit tot trupul şi au rămas numai oasele. 


e ae 2 
Moise Koglanidis a povestit că un turc din satul Ahghiavudces a prădat Biserica şi 
în afară de toate sfintele vase, a luat şi îmbrăcăminţile de argint ale Evangheliilor, 
iar Evangheliile le-a aruncat jos. Toată Farasa s-a tulburat. Când au văzut 


Evangheliile aruncate, îmi spunea primarul, toţi au încercat să-l afle pe acest turc 
necural. 


Părintele Arsenie însă nu s-a tulburat deloc, şi le-a spus şi celorlalți să nu se 
neliniştească, deoarece tâlharul va veni singur târându-şi picioarele. După câteva 
zile îl aduc pe tâlhar la Hagi efendi ca să-i citească şi să-l vindece, deoarece, pe 
lângă faptul că s-a îndrăcit a şi paralizat de la mijloc în jos şi picioarele şi le târa. A 
înapoiat Sfintele Vase pe care le-a furat. Şi de atunci nu mai putea fura, căci 
Părintele Arsenie nu l-a vindecat pe loc, ci l-a lăsat o bucată de timp aşa cum era, 
ca să ia pildă turcii şi să respecte Biserica noastră. Într-adevăr, s-au înfricoşat toţi 
turcii din împrejurimi. Plecând în 1924, îşi aduce aminte Vasile Karopulos că, 
trecând prin Ahghiavudes, Părintele Arsenie 1-a citit tâlharului şi la vindecat de 
diavol şi de paralizie. 


2 5 e 


Prodromu Eznepidis a povestit că odată au venit mulți turci (ţeti) în sat (Farasa) şi 
s-a întâmplat ca el să fie bolnav la pat zvârcolindu-se ca un peşte de nişte friguri 
puternice. Când l-au înştiinţat nu ştia ce să facă, aflându-se într-o situație dificilă, 
ca primar, de care depindea soarta satului. Atunci a spus celor ce erau în jurul lui 
să-l ia, aşa cum era, şi să-l ducă la Hagi efendi. Ceea ce s-a şi făcut. Hagi efendi, 
când l-a văzut în această stare şi aflând că au venit ţetii, n-a mai luat cartea să-i 
citească, ci, fără să piardă deloc timp, a luat un candilocher (lumânare subțire 
pentru aprins candela), l-a binecuvântat, l-a împăturit în mâna sa cea dreaptă şi i-a 
spus: „Fugi, voinicule, cu binecuvântarea lui Hristos şi alungă pe turci ca să nu 
intre în satul nostru“. 


Indată s-a făcut bine cu binecuvântarea sa, a adunat voinicii satului şi a alungat pe 
turci, fără ca să li se pricinuiască nici o rană. 


e ate 2 

Acelaşi povestea iarăşi că, altă dată au venit iarăşi mulți turci (ţeti) să intre în 
Farasa. Bărbaţi hpseau din sat, unii fiind la ogoarele lor îndepărtate, alți erau în 
călătorie. Atunci a fost nevoit să adune pe copiii cei mici, numai ca să se arate că 
sunt mulți, după care i-a alungat pe copii poruncindu-le să se ascundă. Câţiva 
bătrâni care mai erau, s-au împrăştiat şi ei, rămânând el singur, hotărât mai bine să 
moară decât să vadă pe ţeti în sat. 1 s-au terminat cartuşele şi turcii l-au prins viu. 
După ce l-au legat bine, l-au dus acasă la el şi l-au urcat pe terasă, acolo unde i-au 
ridicat spânzurătoarea. Acolo l-au chinuit ca să le dea tot ce are, după care voiau să 
termine cu el. În clipa aceea, pe când îl chinuiau, nici el nu ştia cum de i-a venit să 
spună turcilor: „Tot ceea ce am, este la Hagi efendi”. 


Turcii nu pierd vremea, şi îl duc la Părintele Arsenie. Când Părintele a deschis uşa 
şi a văzut această scenă, s-a înfuriat şi a început să-i certe pe turci pentru ce l-au 
legat şi să-l dezlege degrabă. Le-a spus încă şi "ticăloşi de turci". Căpitanul lor s-a 
mâniat şi şi-a tras hangerul ca să-l taie pe Hagi efendi. Atunci Hagi efendi îi spune 
căpitanului turc: 

- Coboară-ţi mâna uscată tot acum! 


Şi o, minune! Mâna turcului a căzut anchilozată în jos, şi hangerul i-a căzut pe 
pământ. Când ceilalţi turci din ceată au văzut aceasta, au început să tremure de 
frică, iar căpitanul lor îl ruga cu plânset pe Părintele Arsenie să-i vindece mâna sa. 
Părintele Arsenie 1-a făcut semnul Sfintei Cruci pe mână şi i-a vindecat-o. Şi după 
ce au dezlegat pe primar 1-a certat să nu mai calce în sat. Şi intr-adevăr, din ceata 
aceea nimeni n-a mai călcat în Farasa. 


3 5 e 


Anestis Karausoglu povestea că odată a mers la Hagi efendi o turcoaică mută din 
Aindinudes, a cărei limbă 1 s-a tras înăuntru din pricina supărărui mari, a plânsului 
şi a suspinelor ei, deoarece nişte necunoscuţi i-au furat fiica şi nu ştia dacă au 
necinstit-o numai, sau au şi omorât-o. Pe această mamă mută o găzduia în casa lui 
Hechimi care era aproape de casa lui Hagi efendi şi acolo l-au chemat să meargă 
să-l citească. A mers îndată şi i-a citit şi muta a început să vorbească ca şi mai 
înainte. 


2 5 e 


Acelaşi a povestit un mare fabricant din Adana, pe nume Kosma Simionidis, avea 
femeia stearpă şi a trimis la Hagi efendi o haină de-a ei, ca să-i citească. A citit-o, 
i-a trimis-o şi, după ce a îmbrăcat-o, în anul următor femeia a născut. 


2 5 e 


Stefan Zaharopulos a povestit că altă dată au mers patru curzi la Hagi efendi ca să-l 
prade, în acea vreme Părintele stătea pe piele şi citea. A văzut pe hoţi cum au 
deschis uşa sa, dar nu le-a vorbit deloc. Aceia au intrat în chilie şi căutau în dreapta 
şi în stânga crezând că vor găsi lire. Părintele Arsenie îşi continua citirea sa, fără să 
le vorbească. După ce în cele din urmă n-au găsit nimic, hoţii au vrut să plece şi 
unul din curzi a luat cele două ţoale ce le avea Părintele împăturite într-un colţ. 
(Acestea erau toată averea lui). Dar ce-au păţit? Voind să plece, nu mai puteau găsi 
uşa să iasă, ca şi cum ar fi orbit. Umblau roată prin chilie, dar nu vedeau uşa. 
Fundcă îl deranjau pe Părintele Arsenie şi nu putea citi, le-a arătat uşa ca să iasă, 
dar aceia nu o puteau vedea şi continuau să se învârtă prin chilie. Atunci Părintele 
se ridică, apucă pe unul dintre kurzi şi-i spuse: 


- Iată uşa pe unde ies hoţii şi se duc în iad. 

Numai atunci au putut pleca, pocăindu-se şi cerând iertare. Părintele Arsenie i-a 
iertat şi aceia au plecat. După aceea au spus şi celorlalți kurzi ceea ce au păţit: 

- Aman, aman! La Hagi efendi să nu mergeţi să furaţi, pentru că deşi veţi intra în 
chilia sa, dar după aceea nu veţi mai putea afla uşa ca să plecați. 


Ruinele cetățuii. 


2 5 e 


Solomon Koskeridis a povestit că au adus o turcoaică paralizată la Hagi efendi, 
cărând-o într-un ţol, căreia citindu-i îndată s-a făcut bine. 


2 5 e 


Ioan Kirkalas a povestit că odată au venit mai mulţi turci (ţeti) la Farasa şi, după ce 
au prins pe ascuns doisprezece bărbaţi înstăriți ai satului au înştiinţat familiile lor 
să le ducă 500 lire de aur, căci altfel îi vor tăia. De asemenea au înștiințat pe 
farasioți că cea mai mică mişcare a lor va fi în defavoarea celor legaţi, deoarece 
mai întâi îi vor tăia pe aceştia, apoi vor începe lupta. Toată Farasa s-a tulburat 
atunci. Unii alergau să-i ţină în frâu pe tinerii satului să nu facă vreo nebunie şi să-i 
lovească, iar alții, femei şi copi au alergat la Hagi efendi, care era singura lor 
nădejde pentru că turcii erau mulți şi înarmaţi. Se spunea că erau în jur de 380. 
Îndată ce a aflat Părintele Arsenie a mers la biserică şi a spus epitropilor să-i dea 
toți banii din pangar care erau în jur de 50 de lire. Aşadar Părintele îi luă cu el şi 
împreună cu doi bătrâni urcă la locul unde era ţetii şi ceru să vadă pe căpitanul lor, 
care a venit bucuros crezând că au adus cele 500 de lire. 


Dc cum l-a văzut pe căpitanul lor, Părintele Arsenie a început să-l certe cu 
următoarele cuvinte: 

- Nu te temi de Dumnezeu? Nu ţi-e ruşine deloc? De unde să găsească 500 de lire 
aceşti oameni săraci? Şi mai spuneţi că o să îi tăiaţi, dacă nu vă vor da banii! 


Luă apoi punga cu galbenii bisericii, îi aruncă înaintea lor şi le spuse: 
- Luaţi-i pe aceştia pentru osteneala ce aţi făcut şi aduceţi repede pe oamenii mei, 
pentru că alt fel vă voi tăia eu pietre pe loc pe toți. 


La aceste cuvinte ale sale: „vă voi tăia pietre“ (vă voi face stană de piatră) toții 
turcii au rămas pe loc nemişcaţi ca statuile. După puţin - stând aceia ca nişte 
marmure - Părintele le spuse din nou: 

- Aduceţi-mi repede pe oamenii mei şi plecaţi de aici! 

Numai atunci s-au putut elibera de acea legătură nevăzută, ce o simțeau, au 
dezlegat pe cei 12 farasioţi şi au plecat înfricoşaţi de împietrirea ce au păţit-o, fără 
să se mai aplece să ia nici măcar cele 50 de lire, care era împrăştiate pe pământ. 
După aceea Părintele Arsenic a spus celor dezlegaţi: 

- Adunați banii Bisericii şi haideţi să mergem. 

ŞI s-au întors în sat bucuroşi. 


2% aie 
Kiriac Seferidis, citeţul Părintelui Arsenie a povestit că odată au adus o turcoaică 
îndrăcită, legată cu lanţuri, din Telelides, care avea un diavol înfricoşat. Aceea se 
numea Tetevi, căreia Hagi efendi 1-a citit din Evanghelie şi a alungat pe diavolul 
din ca şi s-a făcut îndată bine. 


2 5 e 


Acelaşi povesteşte că altă dată au dus la Farasa, de la Sissi pe fiul unui ofițer turc 
ce era îndrăcit. Indată ce i-a citit Hagi efendi Evanghelia, s-a făcut bine şi stătea 
liniştit ca un miel, cel care mai înainte îşi rupea hainele şi faţa cu unghiile sale. 


2 5 e 


Altădată iarăşi turcu au furat Sfintele Vase ale Bisericii. Farasioţii s-au tulburat şi 
au încercat să îi găsească pe hoți. Hagi efendi însă le-a spus liniştit: „Nu vă 
neliniştiți, veţi vedea că Sfântul Gheorghe le va aduce înapoi.“ Atunci când tâlharii 
au ajuns la Kozan-Taghi, deşi era ziuă şi cerul senin, a căzut deodată o întunecime 
ciudată înaintea lor, fiindu-le cu neputinţă să meargă mai departe. Încă şi râul 
Ferahtin, ce le stătea înainte, nu puteau să-l treacă. (Această ciudată întunecime a 
văzut-o şi Antonie Stavridis din Zile-ul Kapadociei). Înţelegând atunci tâlharii că 
acest fenomen ciudat este de la Dumnezeu, s-au întors spre Farasa să aducă 
Sfintele Vase înapoi. După ce au făcut o bucată de drum către Farasa, şi 
întunecimea aceea a dispărut au considerat aceasta ca fiind norocul lor şi s-au 
întors iarăşi cu animalele încărcate spre satul lor. De cum s-au întors spre satul lor 
au simțit cum cineva nevăzut a început să-i bată, şi i-a adus aşa într-o fugă până la 
Farasa. Au ajuns cu Sfintele Vase furate la Farasa şi au început să strige la farasioți 
să vină să descarce repede lucrurile, pentru că ei nu puteau, căci cu mâinile îşi 
apărau capetele de loviturile care le primeau nevăzut. 


2 5 e 


Anestis Karansoglu a povestit că, atunci când i-au omorât turcii pe armeni (în 
1915), au venit la Farasa ca la 300 de inşi cu scopul de a prăda şi a omorî. Hagi 
efendi a adunat femeile şi copiii şi a mers la bisericuţa Maicii Domnului şi se ruga. 
Turcii n-au putut intra în sat deoarece nu i-a lăsat Sfântul loan Gură de Aur. Căci a 
apărut Sfântul pe podul unde trebuiau să treacă, şi şi-a întins mâinile împiedicându- 
i să înainteze. (Deasupra văii râului era bisericuţa Sfântului). Turcii s-au înfricoşat 
şi au fugit când l-au văzut pe Sfântul că îi izgoneşte, nelăsându-i să treacă peste 
podul râului Zemanti. Căpitanul cetei când a văzut pe Sfântul că nu-i lasă să treacă 
a zis: „Hai să fugim repede, pentru că Sfântul loan Gură de Aur nu ne lasă să 
trecem”. 


2 5 e 


Când Părintele Arsenie a mers pentru a cincea oară la locurile Sfinte, o femeie, cu 
numele Sofia , a intrat pe fereastră în chilia sa nu ca să fure, ci ca să se răzbune, 
deoarece i-a făcut observaţii aspre pentru nişte neorânduieli ce le-a făcut în viaţa ei. 
Bărbatul ei rămânând afară, Sofia a intrat înăuntru şi n-a lăsat nimic în picioare, ci 
pe toate le-a aruncat la pământ, până şi Crucea şi Evanghelia ce le avea în chilie. 


Unii zic că şi-ar fi făcut şi nevoile pe pielea unde îngenunchea şi se ruga Părintele 
înaintea iconostasului. 


Când a venit Părintele Arsenie de la Sfintele locuri şi a văzut ce s-a întâmplat, s-a 
mâhnit foarte mult pentru sufletul acesta şi o cheamă în repetate rânduri să vină la 
el, dar aceea n-a dat nici o importanţă vorbelor sale. În cele din urmă a mers 
primarul, a luat-o cu forța şi a dus-o la Hagi efendi, care, de cum a văzut-o, i-a 
spus: 

- Ce a fost ceea ce ai făcut? Nici un turc necredincios n-ar fi făcut asta, să arunce 
Evanghelia şi Crucea pe Jos. 


Sofia însă, din păcate, în loc să se pocăiască şi să ceară iertare a scos limba şi a 
început să-l clevetească cu neruşinare pe Părintele Arsenie. 


Atunci Părintele 1-a zis: 

- O astfel de minte ce o ai, fiică, mai bine era să nu o mai ai, deoarece te va duce în 
iad. De aceea voi ruga pe Hristos să ţi-o ia, ca să fii judecată cel puţin ca nebună şi 
să se mântuiască sufletul tău în felul acesta. 


Intr-adevăr, din clipa aceea i s-a luat mintea Sofiei şi din fiară cum era, a devenit 
ca un prunc, ca un copil fără răutate, zâmbind mereu cu nevinovăție. A trăit destui 
ani şi aici în Grecia. 


Fapta aceasta e cunoscută de toţi farasioţii, iar unii n-au fost de acord cu Părintele 
Arsenie, crezând că a blestemat-o. Dar, aşa cum mi-a povestit primarul şi alţii, şi 
precum eu însumi văd, nu numai că n-a blestemat-o, ci în felul acesta a 
binecuvântat-o şi ia asigurat Raiul pentru că acolo intră numai oile şi nu caprele 
sălbatice. Părerea aceasta au avut-o toți farasioţii serioşi, că Hagi efendi a mântuit- 
o pe Sofia în felul acesta. 


Râul Zemanti. 


Amalia Elefteriadu (cu toate că acum a devenit martor al lui Iehova) a povestit că, 
atunci când era de 8 ani, îşi aminteşte că mergea la moară şi a văzut opt oameni 
cum o aduceau pe femeia lui Agadoku din satul Telelides la Hagi efendi, deoarece 
se îndrăcise. După ce Părintele Arsenie 1-a citit «a fugit diavolul şi s-a făcut femeia 
ca un miel. Tatăl îndrăcitei, plin de bucurie îi spuse lui Hagi efendi: 

- la toată averea mea, pentru că mi-ai făcut bine copilul. 

Dar Hagi efendi i-a răspuns: 

- Credinţa noastră nu se vinde. Averea să ţi-o ţii pentru tine. Dar dacă vrei să faci 
un bine, zideşte un pod, sau adu apă acolo unde nu este şi oamenii suferă. 

După aceea Agadokos (bărbatul ei) a zidit un pod de piatră. 


Odată, precum povesteşte Vasile Karopoulos, au adus la Hagi efendi un turc căruia 
i s-a strâmbat capul înspre dreapta şi a rămas aşa. Turcul acesta era tâlhar şi vărsa 
mult sânge şi aceasta 1 s-a întâmplat, se pare, din îngăduinţa lui Dumnezeu, pentru 
că numai aşa l-a oprit de la tâlhăriile şi crimele ce le făcea. A umblat pe la mulţi 


doctori dar n-a aflat vindecare. A venit după aceea la Hagi efendi; după ce 1-a citit, 
i-a revenit capul la locul lui. Dar i-a făcut şi mustrări aspre pentru viaţa lui cea rea 
ŞI 1-a dat şi canon lui şi întregii familii pentru că toţi erau fiare şi nu oameni. 

Acelaşi a povestit că au dus la Hagi efendi o femeie leproasă din satul Telelides, cu 
numele Antza. Hagi efendi i-a citit Evanghelia şi 1 s-a tămăduit lepra îndată. 


2 5 e 


Gavriil Kortsinoglu (al doilea citeţ al Părintelui Arsenie) a povestit următoarele: 
„Am mers o dată împreună cu Hagi efendi şi cu unchiul meu Prodromu, la Sfântul 
loan Gură de Aur să facem Sfânta Liturghie. În timp ce Hagi efendi se pregătea (se 
îmbrăca cu veşmintele sale), eu am mers la Aghiazmă să iau apă pentru Sfânta 
Liturghie. Cum am ajuns la Aghiazmă, în clipa aceea apa se retrăgea şi am alergat 
la Hagi efendi care a venit îndată cu cartea la subsoară, căci pe drum îşi lega 
cordoanele de la mânecuţe. Îndată ce a citit la gaura stâncii apa a început să tune şi 
să vină. Am luat apă şi am plecat la Sfânta Liturghie”. 

e ae e 
Amalia Elefteniadu (iehovistă acum) povesteşte cum că Hagi efendi spunea de mai 
înainte că vom merge în Grecia şi că el va trăi acolo numai patruzeci de zile. Un 
oarecare farasiot, când l-a auzit pe Hagi efendi l-a întrebat: 
- Cine eşti tu de le ştii pe acestea? Dumnezeu? 
Atunci Hagi efendi a răspuns: 
- Sunt un rob credincios a lui Dumnezeu şi le ştiu. 

Simeon Karausoglu a povestit că odată a mers la Farasa un tâlhar turc, care a intrat 
în Biserică în ziua învierii, fund începută Sfânta Liturghie. Hagi efendi, de cum l-a 
văzut înarmat ŞI cu atâta neobrăzare, l-a înştiinţat prin cineva să iasă repede afară. 
Tâlharul însă n-a dat nici o importanţă celor zise, dar nici Părintele nu 1-a mai zis 
NIMIC, ci a continuat netulburat Sfânta Liturghie. Când însă a ieşit din altar cu 
sfintele, la intrarea cea mare, turcul a început să tremure pe loc, fără să poată ieşi 
afară, căci se simţea legat cu o legătură nevăzută. A păţit asta când l-a văzut pe 
Părintele Arsenie cu Sfintele daruri, că nu păşeşte pe pământ, ci merge prin aer. 
După ce a intrat cu Sfintele în altar, Părintele i-a făcut semn turcului să plece. 
Numai atunci turcul s-a simţit eliberat şi a ieşit afară din Biserică tremurând, după 
care a căzut la pământ ca mort într-un colţ. 


După ce s-a terminat Sfânta Liturghie şi toată lumea s-a împrăştiat pe la casele lor, 
un epitrop l-a văzut pe tâlhar căzut Jos într-un colţ şi i-a spus lui Hagi efendi: 


- Să am binecuvântarea ta, dar turcul a căzut acolo la pământ ca mort. 

- Bine, i-a spus Părintele. 

Când a terminat şi el în altar şi a ieşit, a mers şi l-a ridicat şi numai aşa s-a putut 
ține pe picioarele sale. După ce 1-a făcut observaţii aspre, a spus epitropului: 

- Dă-i cinci bani, fiindcă azi sunt Paştile. 

După aceea a plecat vindecat, dar şi cutremurat şi, adunându-i pe toți turcii (ţetii) 
cc înconjuraseră satul au plecat înfricoşaţi. 

Părintele Arsenie a mers de multe ori să se închine la Sfintele Locuri. Ne sunt 
cunoscute numai cinci călătorii. Când a mers a treia oară, s-a întâmplat un fapt 
minunat în Biserica învierii, pe care l-au spus după aceea în Farasa cei ce au fost 
împreună cu Părintele. 

„în vremea Sfintei Liturghii, după ieşirea cu Sfintele Daruri, slujind şi Hagi efendi 
cu mulți preoți şi arhierei, a strălucit faţa lui Hagi efendi şi ne-au întrebat - spuneau 
farasioții ce au fost la Sfintele Locuri - „ceilalți preoţi să le spunem ceva despre 
viaţa ce o duce Hagi efendi al nostrum”. 

Faptul acesta l-am auzit de la bătrânul Prodromu şi de la alți farasioţi bătrâni, dar 
nu m-am interesat de faptele din locuri îndepărtate, făcându-se atât de multe chiar 
în Farasa. 


În 1971, întâmplător, într-o discuţie, am auzit despre faptul acesta de la bătrânul 
Iosif Neoschitiotul (actualmente la Mănăstirea Vatoped), fapt pe care el l-a citit în 
cartea Părintelui Ioachim Speţieris, „Despre Dumnezeiasca împărtăşire”, unde se 
spune că a fost şi acela împreună-liturghisitor. După ce am citit eu însumi un 
exemplar al cărții, am încercat să aflu dacă trăiesc fiii acelor farasioţi care au fost 
împreună cu Părintele Arsenie în acea călătorie. După tipicul ce-l avea Părintele 
Arsenie, să meargă la fiecare 10 ani la Sfintele Locuri, şi deoarece prima dată a 
mers după hirotonia sa în preot (cam în 1870), am socotit că cea întru care s-a 
întâmplat faptul acesta, trebuie să fie a treia călătorie, adică în jurul lui 1890. 
Faptul acesta este cunoscut chiar şi celor din satul Horisti (Moise Koglanidis, 
Vasile Karopulos, etc) şi din satul Petrusa (Anestis Karausoglu, etc) din zona 
Dramei. 


Din extrasul care urmează povestirii minunilor Părintelui Arsenie, poate înţelege 
oricine că şi acesta iese din mireazma duhovnicească a lui Hagi efendi. 


Extras din cartea „Despre Dumnezeiasca împărtăşire”, a Părintelui Ioachim 
Speţieris, ed. a III-a; K. Rodi, Atena, 1937). 


„În a doua duminică după Duminica Ortodoxiei, în Biserica învierii din lerusalim 
lturghisitor era Patriarhul Nicodim, împreună liturghisitori 6 arhierei, 12 
ierodiaconi şi peste 40 de preoți. Mulţi dintre preoţi erau din Răsărit, din Rusia şi 
din alte părți. Eram şi eu între preoții lturghisitori. După Intrarea cea mare, când 
patriarhul rostea rugăciunea şi binecuvânta Sfintele Daruri unuia dintre preoţii 
liturghisitori i-a strălucit faţa, lucru ce mi-a făcut o vie impresie. Preotul acesta să 
fi avut vârsta de 70 de ani. Am întrebat pe alți preoți: Cine este preotul acesta? Mi- 
au răspuns că e din Kapadocia şi a venit să se închine. Am întrebat şi după Sfânta 
Liturghie: 

- Au venit şi alții din locul acela de unde este preotul acesta? 

- Da, mi-au răspuns, au venit şi alți închinători împreună cu el. 

Atunci am spus unui ierodiacon: 

- Te rog, du-te şi cheamă pe unul sau doi închinători care au venit împreună cu 
preotul acela. 

lerodiaconul i-a chemat şi au venit trei. 

- Sunteţi din locul de unde este şi preotul care a liturghisit azi? - i-am întrebat. 

- Da, au răspuns aceia. Suntem din acelaşi loc şi preotul acesta este al nostru.- Ce 
viaţă are? - îi întreb din nou. Este preot bun? 

Iar aceia mi-au răspuns: 

- Este un om sfânt, face minuni, încât numai de citeşte unui bolnav se face bine. Şi 
nu numai noi îl avem de sfânt, dar şi turcii, deoarece şi lor le face minuni şi le 
vindecă bolnavii... 


Pentru nematerialnicul om al lui Dumnezeu, Părintele Arsenie, lucrau legile 
duhovniceşti. Deşi trăia ascuns şi fugea de slavele lumii, l-a trădat harul lui 
Dumnezeu. 

Până aici viaţa şi minunile Părintelui Arsenie se freferă la epoca în care el a trăit în 
Kapadocia. 


Dar îmi spune gândul că cea mai mare lucrare dumnezeiască a Sfântului Părinte 
abia acum începe, şi deja a început după adormirea sa în Grecia, după ce s-au 


odihnit puţin mult ostenitele sale oase sfinte în pământul binecuvântat al Insulei 
Kerkira !. 


Aşa cum am spus mai sus, încă din 1970, de la primele lui arătări, tămăduieşte 
continuu. Sfântul Părinte Arsenie, până azi a vindecat pe mulți de diferite boli, 
când aceia l-au chemat cu credinţă şi evlavie. Nu vorbesc eu despre aceste minuni, 
ci aceia ce s-au vindecat le pot mărturisi din recunoştinţă față de Sfânt şi spre slava 
lui Dumnezeu. 


Harul lui Dumnezeu nu este un bazin a cărui apă se împuţinează şi apoi se goleşte, 
ci un izvor nesecat. 


Este firesc, cred, să ajute mai mult acum decât a ajutat atunci când a trăit pe 
pământ, deoarece acum se află lângă Tatăl Cel ceresc şi, ca un fiu al Său, cu 
îndrăzneala ce a câştigat-o de mai înainte, poate primi şi mai mult har spre a veni 
degrabă la oamenii îndureraţi, pentru a-i ajuta dându-le vindecarea potrivită. 


Marea lui nevoinţă de mai înainte pentru dragostea lui Hristos, împreună cu marea 
lui dragoste şi smerenie, 1-au pricinuit o mare sporire duhovnicească, încât acum 
poate zbura îngereşte bucurându-se, căci ajută astfel mai mulți oameni îndureraţi şi 
astfel se slăveşte mai mult numele lui Dumnezeu. 


Acum Hagi efendi (Părintele Arsenie) nu aleargă cu picioarele şi nu se oboseşte, ca 
să ajungă la bolnavi, să le citească rugăciunea potrivită şi să-i vindece, ci zboară 
uşor ca un înger de la un capăt al lumii la altul şi poate ajunge la toţi credincioşii 
care îl cheamă cu evlavie. 


e ae e 
Părintele Arsenie a propovăduit Ortodoxia drept, prin viaţa lui ortodoxă. Şi-a topit 


în nevoinţă trupul său prin fierbințeala dragostei față de Dumnezeu şi a topit 
sufletele prin harul cel dumnezeiesc. 


' Insula Kerkira este numită "pământ binecuvântat”, deoarece aici se află întregi şi nestricate 
Sfintele moaşte ale Sfântului Ierarh Spiridon, Arhiepiscopul Trimitundei. 


A crezut cu tărie şi a vindecat mulţi credincioşi şi necredincioşi. 

Puţine cuvinte, multe minuni. 

A trăit multe experienţe mai presus de fire şi a ascuns multe! 

Înlăuntrul cojii sale tari a ascuns dulcele său rod duhovnicesc. 

Părinte foarte aspru cu sine, dar şi Părinte foarte milostiv faţă de copiu lui. Nu-i 
lovea cu legea, ci cu mărimea de suflet, cu sensul legii. 


Ca lturghisitor al Celui Prea înalt nu călca pe pământ şi ca împreună-liturghisitor 
strălucea în lume! 


Dumnezeu l-a slăvit pentru că necontenit, prin viaţa sa sfântă şi el a prea slăvit 
numele lui Dumnezeu, Căruia 1 se cuvine toată slava în veci. Amin. 

Precum am spus şi mai sus, expunerea vieţii Sfântului Arsenie, minunile pe care 
le-a făcut cu harul lui Dumnezeu sunt fără sfârşit, şi la fiecare vizită a sa cel ce 
merge la farasioţi trebuie să aibă un caiet nou pentru scris. Din pricina aceasta m- 
am mărginit la cele absolut necesare. Dar fiindcă am văzut trei - patru dintre 
faptele Cuviosului Arsenie că diferă oarecum de cele ce le-am scris, am considerat 
că e bine să le scriu şi pe acestea, în completare, pentru că aceste cazuri poate ne 
vor ajuta în vremurile grele ce le trăim. 

Aceste date, la început, mi le-a trimis pe o casetă nişte creştini evlavioşi din 
Ghianiţa, ce le auziseră dc la o femeie din Farasa de 90 de ani, numită Agata, 
stabilită la Ghianiţa. Fireşte, după aceea am vizitat-o însumi în 1982, lucru ce m-a 
ajutat nespus să-mi amintesc multe din cele ce auzeam pe când eram mic. Şi după 
ce am luat legătura şi cu alți bărbaţi serioşi, m-am aşezat şi le-am scris. 


Odată Părintele Arsenie a mers împreună cu alți săteni să slujească la „Sfântul"” 
(Sfântul Arhanghel Mihail). Bisericuța aceasta era departe de sat ca la o oră şi 
jumătate. Acolo în apropiere mulți farasioți îşi aveau ogoarele lor şi stăteau pe loc 
toată perioada de vară, până la strânsul roadelor. După ce Părintele a terminat 
Sfânta Liturghie a luat aghiazmă şi a început să stropească ogoarele. Unii dintre 
închinători îl urmau, iar alții rămăseseră lângă bisericuţă, aşezaţi la umbra unui 
copac. Copacul acela avea pe ramurile lui aţe şi fâşii legate de oamenii supăraţi 
mai mult decât frunze. Atunci când se îmbolnăveau oamenii ce locuiau acolo, 
lângă ogoarele lor, fiindcă nu le era uşor să meargă la Hagi efendi, la Farasa, căci 
erau departe, iar biserica nu era totdeauna deschisă - fiind proprietatea comunei o 
încuiau ca să nu o profaneze turcii - mergeau şi se rugau afară lângă bisericuţa 
Arhanghelului Mihail. Tăiau o fâşie sau o aţă din haina ce era pe partea de trup 


bolnavă şi o legau de copac spunând: „Sfinte, ia-mi durerea. Tu eşti Sfânt şi poţi“. 
Şi Arhanghelul Mihail vindeca îndată pe suferinzii credincioşi. 

Între închinătorii ce stăteau, precum am spus, jos sub umbra acelui copac, era şi un 
farasiot bogat, care locuia în Batoum şi care a venit să-şi viziteze locul natal după 
mulți ani. Depărtarea îndelungată de patria sa l-a îndepărtat, din păcate, şi de 
Dumnezeu şi se exprima cu obrăznicie faţă de Hristos şi de Biserica noastră. Afară 
de teoriile lui neghioabe, cu care rănea pe ceilalți compatrioți ai săi simpli, a spus 
şi unui tânăr să taie copacul de care am pomenit, numindu-i pe ceilalți pelerini 
înapoiaţi, etc. Tânărul n-a pierdut timpul, ci a început să-l taie, dar ceilalți l-au 
împiedicat. 


Între timp s-a întors şi Părintele Arsenie de la Aghiazmă şi s-a mâhnit mult pentru 
răul ce l-a făcut acest om ateu sufletelor credincioşilor. Şi i-a spus cu asprime: 

- Te voi trimite acolo de unde ai venit, Anastasie! 

Şi îndepărtându-se Părintele a început să se roage. Deodată se ridică un vârtej 
puternic, care l-a înfăşurat pe Anastasie şi a dispărut. Rudele lui s-au necăţit şi s-au 
întristat, dar Părintele Arsenie le-a liniştit: 

- Nu vă mâhniţi, Anastasie este bine la magazinul lui unde face negoţ. 

De atunci au trecut mulți ani fără să aibă vreo veste despre el deoarece acela se 
ruşina să vină în contact cu consătenil lui. 

Odată, întâmplător, doi farasioți trecând prin Tokati (lângă Sevastia), au văzut pe 
firma unui magazin numele „Anastasie Bartopoulos”. Au rămas miraţi, deoarece 
şi-au adus aminte de cuvintele lui Hagi efendi. După întâlnirea aceasta, nepotului 
lui Anastasie Bartopulos, Panaghiotis, i s-a făcut dor de Farasa şi a venit cu ceilalți 
doi consăteni ai lui. Însă din păcate, şi acesta era vătămat de unchiul său şi nu 
credea. Şi acesta a început să facă rău cu teoriile lui ateiste. 


Odată, pe când Părintele Arsenie trecea prin centrul satului şi toţi s-au sculat 
mergând cu evlavie să ia binecuvântarea lui, acela nu numai că nu s-a sculat, ci îi 
ironiza pe ceilalți şi spunea că fac ca bătrânele ce aleargă în urma preoţilor, etc. 
Părintele i-a aruncat o privire şi a mers mai la o parte să facă rugăciune, ca 
Dumnezeu să lucreze pentru folosul sufletului lui. După puţin timp Panaghiotis a 
început să se tăvălească pe pământ. Sătenii la început n-au înţeles; credeau că 
acesta îşi bate joc de ei cum fac metanii, şi-i spun: „Scoală sus, Panaghioti! Ce sunt 
neorânduielile ce le faci ca un copil mic şi îți murdăreşti hainele?” După aceea însă 
au înţeles că l-a părăsit harul dumnezeiesc pentru comportamentul său obraznic şi 
s-a îndrăcit. Au mers imediat la Hagi efendi şi i-au spus. 


La care el a zis: 


- Să-mi aduceți hainele lui să citesc asupra lor, ca să nu vă sfâşie. Şi să ştiţi că pe 
viitor va fi jumătate nebun, fără să facă însă rău şi neorânduieli. Mai târziu va 
merge la ogorul său să are şi va dormi acolo cu scopul să are mai mult. Dar în 
noaptea aceea vor trece ţetii pe acolo şi-l vor omori, şi în felul acesta se va mântui 
sufletul său. 


Intr-adevăr, după câţiva ani s-a petrecut cum a spus Hagi efendi. 

Odată o femeie din Farasa a căzut în deznădejde, deoarece bărbatul ei a murit la 
puţini ani după căsătoria lor, şi de aceea ea nu mai voia să-şi vadă nici satul, nici pe 
oamenii lui, trăind în peşteri şi hrănindu-se cu buruieni, pentru că şi ea contribuise 
la moartea bărbatului ei. Cam după trei ani a venit la Părintele Arsenie, de 
nerecunoscut din pricina acelei rele pătimiri, şi-i spuse: 

- Hagi efendi, să am binecuvântarea ta, tu întorci lumea pe dos. Pe Vasilică al meu 
nu-l poţi aduce? îți este greu? 


Părintele i-a spus: 

- Fucă, foarte aspru ai petrecut doliul tău. Dacă vrei îţi dau binecuvântare să te 
recăsătoreşti. 

- Nu, eu vreau să-l văd pe Vasilică al meu! - a răspuns aceea. Dacă mă voi sinucide 
te vei mâhni? 


Părintele Arsenie însă a rugat-o cu durere: 
- Să nu faci asta, fiică, căci îți vei da sufletul diavolilor! 


Insă aceea spunea aceleaşi cuvinte fiind tulburată. Atunci Părintele a liniştit-o şi 1-a 
spus să meargă în peşteră unde a stat şi acolo îi va apărea Vasilică, ca să-l vadă şi 
să se împace cu el. lar Părintele făcea mereu rugăciune cu durere. 


De cum a ajuns în peşteră, i-a apărut în vedenie Vasilică şi i-a spus: „Criminalo, şi 
aici ai venit? Ştiu cine te-a trimis! Hagi efendi, care are mare îndrăzneală la 
Dumnezeu”. Femeia sa i-a cerut iertare pocăită şi, după ce a primit-o, Vasilică a 
dispărut iarăşi, iar ea s-a întors liniştită în sat şi a trăit în pace şi în pocăință. 


Deşi vicleanul a împins-o să fie pricina morţii bărbatului ei, şi tot el a adus-o după 
aceea la deznădejde ca să se sinucidă, Bunul Dumnezeu însă n-a lăsat să se piardă 


sufletul ei, pentru robul său credincios, Arsenie. 

Odată, la pomenirea Sfântului Constantin, a mers Hagi efendi din sat la bisericuţa 
Sfântului pentru priveghere. Abia numai în amurg a reuşit să pornească cu 5 
închinători, cu Prodromu Karţinoglu, Hagi-Hristu, Hagi-Mina, cu Prodromu 
Eznepidis şi cu Hnistoforidis pentru că, după cum am aflat, un bolnav l-a chemat 
într-o parte, iar altul într-alta, din alt motiv, nelăsându-i răgaz. Până să iasă din sat 
s-a înnoptat şi mergeau cu greu, de aceea însoțitorii săi au început să murmure. 

- Ce aţi pățit? - îi întrebă Părintele Arsenie. 

- Binecuvântarea ta să o avem, Hagi efendi, dar nu vedem - i-au răspuns aceia. 

- Binecuvântaţilor, nu vedeţi Crucea cea luminoasă, care merge înaintea voastră? - 
le-a spus Părintele. 

- Nu, au răspuns închinătorii. 

Într-adevăr nu vedeau nimic, ci numai Hagi efendi vedea Crucea cea luminoasă. 
Apoi Ic-a spus: 

- Veniţi aproape, ţineţi-vă de mâna mea. 

Şi astfel, mergând după Părintele Arsenie au ajuns la Sfântul Constantin unde au 
făcut priveghere de toată noaptea şi apoi Sfânta Liturghie. După aceea au ieşit 
bucuroşi afară la loc verde, iar după ce au mâncat cei în vârstă discutau, în timp ce 
tinerii cântau cântări religioase dansând. Deodată însă bucuria li s-a transformat în 
mânie, când au observat că se apropie o companie de dezertori din armata turcă, 
care făceau mari tâlhării, fiind şi bine înarmaţi. Aceştia erau mai răi ca ţetil. 
Femeile şi copiii au început să plângă şi să bocească şi să-l înconjoare pe Hagi 
efendi. Cei bătrâm au mustrat pe puţinii tineri ai satului, rugându-i să se 
stăpânească şi să nu tragă cu puştile, ca să nu iasă după aceea vreun măcel. 
Spuneau deasemenea femeilor şi copiilor să se ascundă şi să rămână numai bătrânii 
şi bătrânele. Însă Părintele Arsenie i-a limiştit, pentru că, mici şi mari, toţi se 
tulburaseră. EI a spus: 

- Nu vă temeţi. Lăsaţi-i să se apropie! 

Farasioţii s-au simţit în siguranţă la auzul cuvintelor lui Hagi efendi şi s-au liniştit. 


Când s-au apropiat aceia destul de aproape, Părintele Arsenie a ridicat mâna şi le-a 
spus: 

- De Dumnezeu să fiţi blestemaţi şi de mine legați. 

Toţi au rămas nemişcaţi acolo unde se aflau, la aceste cuvinte rostite de el. Atunci 
tâlhari au început să se căiască şi să-l roage pe Părintele Arsenie să îi ierte. 

- lartă-ne! Să avem binecuvântarea ta, recunoaştem că suntem nişte ucigaşi. 
Dezleagă-ne, ca să venim să luăm binecuvântare de la tine şi de acum înainte să ne 
facem oameni buni. 


Atunci Hagi efendi i-a dezlegat şi le-a spus: 
- Aruncaţi armele! Noi nu avem nevoie de arme! Şi veniţi aici! 


Veneau fiecare la rând şi îşi depuneau armele, după care au căzut la picioarele 
Părintelui Arsenie cu toţii cerând iertare cu plângere. În acelaşi timp plângeau şi 
femeile şi copiii de bucurie şi emoție. 

Prodromu Eznepidis era supărat deoarece bătrânii n-au lăsat pe puţinu tineri ai 
satului să se lupte cu turcii, deoarece şi el voia să se răfuiască cu ei. Nu s-a putut 
abţine şi a luat pe unul de cap şi a început să-i dea. Bunul Hagi efendi l-a scos din 
mâinile primarului, spunând: „Af eterime“ (în turcă: lasă-l). După aceea sătenii au 
adunat armele, le-au încărcat pe mulari şi le-a predat la comandamentul turcesc din 
Berek (satul Sfântul Constantin). 


Unii dintre dezertorii aceştia, pe lângă că s-au pocăit şi şi-au schimbat viaţa, au 
devenit şi creştini în ascuns şi au plecat cu creştinii în 1924 în ascuns şi au venit în 
Grecia. lar cel ce a mâncat bătaie de la Prodromu Eznepidis s-a făcut creştin şi din 
Suleiman s-a numit Elefterie. A venit şi acesta pe ascuns atunci cu Schimbarea şi s- 
a stabilit la Ghianiţa. În anul 1982 încă trăia. Avea mai mult de 90 de ani şi-l 
strigau Turcolefiterie. 


SR 5 e 


Una din femeile musulmanului ce locuia în Farasa şi-a exprimat dorinţa să fie 
botezată de mama doamnei Agata, care mi-a dat aceste date. I-a spus despre 
aceasta Părintelui Arsenie şi Părintele a încuviinţat să o aducă ascuns în casa ei, să 
o catehizeze şi să se facă naşă a ei. După catehizare a botezat-o şi a numit-o 
Elefteria. S-a împărtăşit numai de 3 - 4 ori, şi asta în ascuns, trăind ca şi creştinii 
cei ascunşi. Din clipa în care s-a botezat Elefteria s-a prefăcut bolnavă şi astfel n-a 
spurcat Sfântul Botez ca turcul, bărbatul ei. Fiindcă îi era greu în mediul 
necredincios al casei ei, Bunul Dumnezeu a eliberat-o repede şi a luat-o alături de 
E]. Deodată s-a îmbolnăvit şi a stat puţine zile la pat. A cerut sărmana să se 
împărtăşească, dar îi era greu să meargă la Hagi efendi, precum şi mai greu îi era 
lui Hagi efendi să meargă la casa ei şi să o împărtăşească ca pe o creştină ascunsă. 
Bunul Părinte însă n-a lăsat-o neîmpărtăşită. A luat un măr foarte mic, a făcut o 
gaură mică în el, a pus înăuntru puţin din Sfintele Taine şi a astupat din nou gaura 
mărului. Apoi a spus naşei ei să meargă să o cerceteze şi să găsească prilej bun să-i 
dea să se împărtăşească. Naşa ei a luat mărul cu evlavie şi bucurie în mâinile sale şi 
cu ele încrucişate pe piept a mers să o cerceteze. Elefteria, ca o nou-luminată cum 
era, a intuit asta şi cu faţă transfigurată 1-a spus: „Hristos, sufletul meu“, deşi nu-i 
trecuse prin minte că naşa ei i-ar putea aduce Sfânta Pâine. Aceea a scos apoi 
mărul şi i l-a dat, şi astfel binecuvântatul suflet s-a împărtăşit. 

După Sfânta împărtăşanie îşi dădu cu pace sufletul său lui Hristos. Atunci naşa ei 
alergă tulburată la Părintele Arsenie şi îi spuse: 


- Hagi efendi, să am binecuvântarea ta, dar Elefteria moare. Ce se va întâmpla 
acum? O vor spăla turcoaicele? 

- Nu te nelinişti, 1-a spus el. 

Dar aceea iarăşi a început din nou: 

- Ce se va întâmpla Hagi efendi? 

- Lasă, 1 se va socoti ca o baie, a răspuns Părintele. 

Naşa ci era neliniştită pentru asta, pentru că musulmanii consideră ca botez baia ce 
o fac mortului şi cred că i se iartă toate păcatele ce le-a făcut în viaţă. Fireşte, 
aceasta e o înşelare şi încă mare. 


Fundcă naşa ei mereu îl necăjea pe Părintele Arsenie în privinţa asta, Părintele a 
fost nevoit să-i spună: 

- E1, ce crezi? Oare, voi lăsa pe turcoaice să spele pe aceea pe care am botezat-o? 
Și făcea neîncetat rugăciune pentru Elefteria. 

Ce se întâmplă? În toate zilele acelea, mâinile tuturor turcoaicelor ce au vrut să 
spele trupul creştinei moarte au rămas înțepenite. Astfel încât turcii au fost nevoiţi 
să o îngroape în cimitirul turcesc fără să o spele. 

Hagi efendi i-a citit de departe slujba înmormântării şi continua să se roage. ŞI iată 
că se petrecu şi altceva. 

Elefteria a început să se arate în fiecare noapte în casa ei şi cu mânie să răstoarne 
toate lucrurile din casă şi să le spună: 

- De ce mă chinuiţi aici în iad, în cimitirul vostru? Să mă scoateţi repede de aici şi 
să mă duceţi la casa mea, la cimitirul creştinilor. 

Lucrul acesta s-a făcut zile de-a rândul, până ce familia turcească nu a mai putut 
răbda şi au mers la Părintele Arsenie şi 1-au spus: 

- Hagi efendi, să avem binecuvântarea ta, suferim mult în casa noastră de la femeia 
cea moartă. Numai tu vei afla scăpare. Mereu, în fiecare noapte ne chinuieşte şi ne 
întoarce casa cu susul în jos şi ne spune să o îngropăm în cimitirul vostru. 


Părintele a spus atunci turcului, bărbatului ei: 
- Ce mă întrebi pe mine? Eu sunt grec şi tu turc. Fă ce vrei! 
- Nu, Hagi efendi, nu vreau să fac nimic fără binecuvântarea ta, a spus acela. 


Atunci Părintele Arsenie 1-a spus: 
- ţi vom face un pogorământ. Dezgropaţi-o voi şi aduceţi-o să o îngropăm noi într- 
o margine a cimitirului nostru. Aşa s-a şi făcut. 


După aceea Elefteria a apărut bucuroasă în casa turcească şi le-a spus: 
- Să trăiţi o mie de ani! Acum mă aflu în Rai în lumina şi bunătățile lui Dumnezeu. 


În felul acesta dumnezeiesc, în care a lucrat Hagi efendi, a domesticit pe barbarii 
turci şi i-a pus pe gânduri prin lucrarea vădită a credinţei celei drepte a creştinilor 
şi astfel a apărat în acei ani grei, pe credincioşi de cei necredincioşi, ca să nu le 
creeze probleme. Să avem parte de binecuvântarea lui. 


Bunul Dumnezeu să odihnească şi sufletele credincioşilor acelor care au ţinut cu 
evlavie tradițule Sfinţilor Părinți ai Bisericii noastre, păstrând în memoria lor 
curată viaţa şi petrecerea Sfântului lor Părinte Arsenie din Kapadocia şi astfel 
dăruindu-le celor mai tineri! Celor vii, care au dăruit aceste date, mai multe sau 
mai puţine, şi au ajutat să se scrie viaţa lui, Sfântul Părinte să le dea mereu 
binecuvântarea sa cea bogată. Amin. 


În loc de postfață 


Privit dintr-un unghi de vedere de primordială însemnătate, veacul al XX-lea de la 
Naşterea Mântuitorului Hristos este şi acela în care oştile întunericului nu au 
precupeţit nici un efort, tactică, strategie sau meşteşugire spre a-l transforma în 
veacul confuziilor axeologice, valorice. Prin extrem de numeroase slugi atent alese 
şi minuţios şcolite în labirintele sale infernale, dibaci pregătite în a înşela, amăgi, 
intoxica şi zăpăci pe cât mai mulți - mai ales dintre cei simpli şi încă fragili şi 
neîntemeiaţi în ale credinţei, spre a-i arunca în prăpăstiile fără fund ale necredinţei, 
mincinoaselor şi relelor credinţe, neoidolatriei şi neopăgânătății - iadul a întins 
omenirii mai multe şi mai sofisticate curse, capcane şi laţuri decât oricând. Nu 
puţini dintre aceşti slugoi ai diavolului celui ucigaş de oameni şi tată al minciunii, 
unii chiar foarte înţelepţi în răutate, s-au străduit din răsputeri, să lovească în inima 
credinţei poporului lui Dumnezeu: în faptele şi lucrările cele mai presus de fire, 
covârşind sau schimbând rânduiala firii, într-un cuvânt, în minunile săvârşite de 
Mântuitorul Hristos, de Prea Curata Sa Maică, de îngeri şi de sfinţi. 


Împotriva acestora, împăratul Cel nebiruit al binecuvântatei Sale oşti cereşti şi 
pământeşti, Domnul nostru lisus Hristos, a chemat la lucru pe ogorul şi in via 
Bisericii Sale dreptslăvitoare lucrători osârdnici, smeriţi şi râvnitori spre a se iscusi 
în toată fapta cea bună, vrednică de mirare şi de laudă. Unii dintre aceştia, după ce 
au părăsit cu desăvârşire toate cele înveselitoare ale acestei lumi, dovedind în 
săvârşirea lucrării lor o iubire neostoită de osteneală, pocăință smernită, rugăciune 
adâncă şi fierbinte, statornicie neclintită şi vitejească îndelungă răbdare au primit 
de la Ştiutorul inimilor şi Puitorul de nevoinţă chiar şi posturi de comandă; între 
aceşti aleşi între aleşi se numără şi Sfântul Arsenie Capadocianul, noul făcător de 
minuni, precum şi biograful şi următorul minunatei sale vieţi, Cuviosul Paisie 
Aghioritul. 


Din inima sa mare, smerită şi plină de rara virtute a recunoştiinţei, Părintele Paisie 
a izvodit şi această operă plină de o aleasă mireasmă duhovnicească - a treia care 
ajunge în mâinile cititorului român - ca un prinos de adâncă mulţumire adus 
marelui său compatriot capadocian şi farasiot, Sfântul Arsenie, botezător al său şi 
înainte văzător al chemării sale de sus în îngerescul cin monahal. 


Lectura atentă a celor trei mari capitole ale lucrării de faţă, lasă un gust de o 
dulceaţă cerească în gurile noastre lăuntrice, de gând, prin care tragem duh, căci o 


hrană duhovnicească deopotrivă întăritoare, plăcută şi însănătoşitoare arareori se 
mai află la autorii de literatură aghiografică ai acestui sfârşit de veac "grozav", cum 
l-a caracterizat în proorocirile sale Cuviosul grec Agatanghel (sec. XIII). 

Partea întâia ni-l înfăţişează - în simplitatea stilului său atât de firesc, smerit şi de 
un farmec inconfundabil - pe Cuviosul Paisie ca un vrednic următor al mult 
iubitorilor de Sfinți şi sfințire Cuvioşi Serapion de Tmuis şi Simeon Matafrastul. 


Într-adevăr, gândul ni se înfioară cumplit dacă stăm şi cumpănim că fără un 
căutător şi cercetător de competenţa, tenacitatea şi acrivia Părintelui Paisie, o 
comoară, o cetate şi o lumină duhovnicească precum este Sfântul Arsenie, ar fi 
putut rămâne pe veci necunoscută binecredinciosului popor ortodox de 
pretutindeni, ascunsă sub obroacele uitării, nepăsării şi meschinăriei omeneşti, şi 
ale vicleniei, pizmei şi răutăţii diavoleşti. Mesajul ce ni se transmite în aceste 
vremuri când prea mulţi (şi chiar cu voie şi cu ştiinţă!) nesocotim sfatul Părinților 
egipteni de a nu pune ceea ce este ",sub lucru", peste ceea ce este "lucru" ne apare 
în toată evidenţa sa luminoasă: a pune activitatea social-filantropocă mai presus de 
idealul sfinţeniei şi de cei ce au vărsat sudori, lacrimi şi sânge din inimi îndurerate 
şi încutremurate spre a şi-l însuşi prin întreaga lor funţă şi viaţă este cel mai 
păgubitor şi întristător lucru pentru Biserica lui Hristos. Încă odată Cuviosul Paisie 
ne face dovada (dacă vreunii mai aveau nevoie de ea!) gradului şi măsurii în care 
şi-a însuşit celebrul aforism al lui Aristotel: "Prieten îmi este Platon, dar mai 
prieten îmi este adevărul”. 


Partea a doua şi a treia ne captivează până într-atât, încât amuţim de uimire văzând 
până întrucât poate fi Dumnezeu de minunat întru Sfinţii Săi, cât sunt de nesfârşite 
şi imprevizibile modalităţile în care Și-a făcut minunate toate voile Sale întru 
dânşii, după dumnezeescul psalmist. Este cu putinţă ca în secolul al XX-lea, al 
marilor apostazii, al rațiunii trufaşe şi găunoase în marea ei suficienţă de sine să se 
mai săvârşească minuni ca în vremurile apostolice şi post- apostolice, ale singurilor 
mari făcători de minuni Nicolae şi Spiridon, ale purtătorilor de Dumnezeu şi 
făcătorilor de minuni mucenici şi Cuvioşi din Aghiografiile şi Patericele 
vremurilor dinainte? Mult încercata întru pătimiri, ades răstignita şi pururea înviata 
Ortodoxie greacă ne răspunde afirmativ, punăndu-ne înainte pe fii ei cei binecu- 
vântaţi şi aleşi. 


După cum în partea întâia Cuviosul Paisie ne-a arătat cum se demontează întâia 
cursă a vrăjmaşului, de la extrema de jos, (a indolenţei, inerțiilor şi socotelilor 
uşuratice şi mărunțele omeneşti încurcate prin şiretlicuri diavoleşti), prin tot ce 
scrie în Viaţa şi Minunile Sfântului Arsenie, Cuviosul Paisie ne arată şi cam care ar 
trebui să fie înălțimile ştachetei duhovniceşti, pe care atleţii lui Hristos doritori de 


cununile neveştejite ale sfinţeniei sunt datori să le depăşească. În acest fel, ca un 
Părinte iubitor şi prea grijuliu, el ne izbăveşte şi de capcana neprietenului de la 
extrema de sus, aceea a pronunţărilor pripite, a exaltărilor uşuratice şi copilăreşti 
ale celor ce ar dori să facă, de s-ar putea, şi canonizări peste noapte, adăugând la 
groaznica ispită actuală a inflației cuvântului, pe aceea, cu mult mai de temut, a 
inflației de sfinți aflați numai în capetele înfierbântate de temperatura demonică a 
idolatriei duhovniceşti ale celor ce nici nu cunosc îndeajuns toate criteriile de 
canonizare ale ortodoxiei, precum şi durata acestor căutări, şi nici nu au o 
preocupare statornică de a pune începutul cel bun al sfințirii vieţii lor. 


În încheierea rândurilor de faţă, pe care recitindu-le nu ni se par decât nişte 
bâiguieli, potrivite numai unor începători asemenea nouă, nu putem să nu re- 
amintim ultimele cuvinte, pe care sfântul Arsenie le-a rostit în această viaţă de pe 
patul sufefinţei sale păstoriților săi: «Sufletul, de suflet să vă îngrijiţi mai mult şi 
nu de trup care va merge în pământ şi-l vor mânca viermii.» 


Cine a avut fericitul prilej de a se închina la sfintele moaşte ale marelui farasiot în 
Biserica Sihăstriei de la Suroti, a văzut că ele au uimitoarea culoare (chiar şi pentru 
nişte oseminte sfinţite!) arămiu aprins, asemănătoare rocilor de pe muntele Sinai, 
unde S-a pogorât Dumnezeu. 


Cum dar nu vom alătura şi nevrednicele noastre glasuri celor ale milioanelor de 
creştini binecredincioşi, care zi şi noapte strigă, cer, mulţumesc şi laudă pe acest 
nou Moise, pe noul făcător de minuni al Ortodoxiei şi al lumii lui Dumnezeu: 
«Sfinte Părinte Arsenie, priveşte din înălțimile cereşti către noi, fii tăi cei 
necredincioşi, puţin credincioşi, reci, căldicei, mult păcătoşi şi cumplit înşelați de 
vicleniile trupeşti, lumeşti şi diavoleşti, şi cuprinzăndu-ne pe toți în vârtejul sfințit 
al prea puternicelor tale rugăciuni, strămută-ne şi pe noi în fericita viaţă de veci, 
căreia te-ai făcut ales moştenitor, ca împreună cu tine să slăvim pe Prea Sfânta 
Treime, pe Tatăl, pe Fiul şi pe Sfântul Duh, în nesfârşiții veci. Amin.» 


6 august 1999 
La Praznicul Schimbării la faţă a Domnului, 
Dumnezeului şi Mântuitorului nostru lisus Hristos 

Biserica închinată Sfântului Arsenie Capadocianul, a mânăstirii Sfântului 
loan Teologul de la Suroti, în altarul căreia se află sfintele sale moaște. 


